José Ramón Zamanillo, Larrialdiei Aurregiteko Zuzendaritzako Zuzendaria\n"112 telefono zenbakia guztiz errotuta dago"\n1993an sortu zen Larrialdiei Aurregiteko Zuzendaritza, aurrez existitzen ziren bi erakundek bat egitearen ondorioz: 1981ean sortutako Babes Zibileko Zuzendaritza eta 1983an sortutako SOS DEIAK. Eusko Jaurlaritzaren baitako Zuzendaritza honen eginkizuna, Euskal Autonomia Erkidegoan sor litezkeen larrialdiei erantzuna ematea da, hondamendi bat nahiz auto istripu bat izan, kasu batak zein besteak behar baitute erantzun koordinatu eta eraginkor bat. Hain zuzen ere horri buruz mintzatu gara José Ramón Zamanillo zuzendariarekin.\n-Euskal Autonomia Erkidegoak eskuduntza osoa al du larrialdiei dagokienez?\nHasiera batean Estatuak beretzat nahi zituen larrialdien inguruko eskuduntza guztiak, baina, autonomia erkidegoen artean sinatu genuen akordio bati esker, jarduteko gaitasuna eman zitzaigun. Hortaz, eskuduntza osoa daukagu, hiru kasuetan izan ezik: gerra, salbuespen eta setio egoeratan, Estatuaren interes gorena jokoan dagoen kasuetan -Barne Ministerioari dagokio interes hori dagoela deklaratzea- , eta erkidegoak Estatuari hala eskatzean. Eguneroko jardueratarako eskuduntza osoa daukagula esan daiteke.\n-Hondamendi handiren bat gertatzerakoan, krisi mahaia delakoa bildu ohi da. Nortzuk osatzen dute mahai hori?\nLarrialdiari aurregiteko ardura edo baliabideak dauzkaten ordezkari politikoek. Ertzaintzak, Osasunak eta Suhiltzaileek hartzen dute parte larrialdietan, eta kasuan kasuko sailek (Obra Publikoak, Etxebizitzak, edo dena delakoak); alegia, egoera horietan beharrezkoak diren guztiek, eta aldez aurretik zehazten da nortzuk izango diren pertsona horiek, izen-abizenekin. Bestetik, kasu larrietan sailburuak, ahaldun nagusiak eta kalteak izan dituzten herrietako alkateak ere etortzen dira.\n-Inoiz pentsatu al duzu zenbat pertsona dauden SOS DEIAK-en koordinazioaren menpe?\nBasoetako suteetan eta uholdeetan behar izaten dugu jende gehien. 1989an, adibidez, inoiz izan dugun suterik larriena izan genuen, eta Autonomia Erkidegoko suhiltzaile guztiak, ehundaka bolondres, Ertzaintza eta abar izan genituen laguntzen: orotara, 4.000 pertsona. Baina kasu horiek ezohikoak dira; normalean askoz ere jende gutxiago behar izaten dugu. Hala ere, edozein gertakariren aurrean jardun behar dugu, eguneroko ezbeharrak (auto istripuak) nahiz hondamendi larriak izan.\n-SOS DEIAK-ek 140.000 kasutan jardun behar izan du 2000. urtean. Zenbat denbora behar izaten dute baliabideek, batez beste, larrialdiaren lekura iristeko?\nHiriburuetan, hiru bat minutu; hiriburuetatik kanpo, zortzi minutu batez beste. Urrunago gelditzen diren lekuetara iristeko 20-25 minutu behar izaten ditugu. Eta Arabar Errioxa bezalako leku aldenduen kasurako, akordioak egiten ditugu erakundeekin. Errioxako Autonomia Erkidegoarekin, esate baterako, akordio bat daukagu larrialdiei erantzuteko. Autonomia erkidegoren batek laguntza eskatuz gero, hantxe izango gaitu.\n-SOS DEIAK-en laguntza jasotzeko 112 telefono zenbakira deitu behar dugun arren, oraindik dezente dira nahastuta 088ra deitzen dutenak. Mantendu egingo duzue bigarren telefono zenbaki hori, ala kentzekotan zarete?\nDeien %85 112 telefonora egiten da. Berez ez legoke 088 zenbakia kentzeko arazorik, oso gutxik deitzen dutelako bertara, baina kontuan hartu behar dugu hor aldaketetara ohitzeko zailtasunak dauzkan belaunaldi bat dagoela, aldaketa horiek txiki-txikiak izan arren. Beraz, 088 zenbakian deiak jasotzen jarraitzen dugun bitartean, mantendu egingo dugu. Hala ere, gizarteak guztiz barneratuta dauka 112 zenbakia.\n-Telefonoez mintzo garela, aipatzeko modukoa da bizitza bat baino gehiago salbatu dituztela sakelako telefonoek.\nEgia da, bai. Duela gutxi, sakelako telefono bati esker lokalizatu genuen pertsona bat. Telefonoz, zehatz-mehatz zein lekutan zegoen adierazi zigun. Sakan batean zegoen. Sakelako telefonorik izan ez balu, orduak eta orduak emango genituen bere bila. Beste alde batetik, sakelako telefoniarekin askoz ere dei gehiago jasotzen ditugu. Istripu bakoitzeko dei pila bat jasotzen ditugu, baina hori ona da.\n-Iazko urtean, 140.000 ezbehar izan, eta milioi bat dei jaso zenituzten. Gehiegitan deitzen al dugu 112 zenbakira?\nEz, normala iruditzen zait. 112 telefonora deitzen duzunean, arazo bat daukazulako egiten duzu, laguntza behar duzulako.\n-Azalduko al zeniguke zertan datzan Euskadiko Larrialdiei Aurregiteko Bidea?\nBi zati dauzka plan horrek: lehenengoan, administrazio ezberdinen betebeharrak finkatzen dira (udalerriena, foru aldundiena, Gobernuarena�), larrialdien aurrean azkartasunez eta modu koordinatu batean erantzuteko nola jokatu behar den jakiteko. Bigarren zatian, aurreikusi ez diren larrialdien kasuan Eusko Jaurlaritzak nola jardun behar duen adierazten da.\n-Istripuek, askotan, kalte fisikoaz gain, psikologikoa ere eragiten dute. Lantzen al du SOS DEIAK-ek arlo hori?\nEgia da arlo hori ere landu beharra dagoela, baina ez dakigu oso ondo nola. Biescaseko ezbeharrean konturatu ginen zeinen beharrezkoa den psikologoen laguntza. Psikologoen Elkargoarekin harremanetan jarri, eta programa bat sortu genuen, ikastaroen bidez beharrei erantzun ahal izateko. Era berean, liburuxka batzuk argitaratuko ditugu nola jardun behar den azaltzeko, eta ikastaro batzuk prestatuko ditugu suhiltzaile, ertzain eta abarrei arazo psikologikoen aurrean nola jokatu behar duten erakusteko. Hori ere baliabide bat izango da, laguntza txakurrak edo espeleologoak diren bezalaxe.\n-Puntu beltzik markatu al du SOS DEIAK-ek gure geografian?\nPuntu beltzek oso konponbide konplexuak izaten dituzte. Laudion, adibidez, luizien ondorioz, etxe batzuk arriskuan izaten dira, eta kasu horretan udalak adierazi behar du nola jokatu behar den. Beste puntu beltzik? Enpresa kimiko bat dagoen lekuan beti izango da gatazka sortzeko arriskua. Orain arte ez dugu arazorik izan, baina arriskua hor dago. Gainera, Euskadin bi milioi pertsona bizi gara 7.000 metro karratutan, eta, Bizkaiko leku batzuetan, 1.000 pertsona metro karratuko. Jakina, horrek ere arazoak sortzen ditu. Euskadin oso dentsitatea eta jarduera industriala handiak ditugu, eta edozein kasurako prest egon beharra daukagu.\n-2000. urtean artatutako 140.000 kasuen %40, trafiko istripuak izan ziren.\nIstripu asko izaten dira, baina kontuan hartu behar da oso errepide sare handia daukagula. Bilbon sartzeko ordu erdi behar izaten da edozein egunetako arratsaldeko zazpietan. Ez gara besteak baino gidari hobeak, baina txarragoak ere ez. Hainbesteko dentsitatearekin, errepideak konpondu arren, beti izango dira istripuak. Hala ere, Europako istripuen batez besteko bera daukagu.\n-Larrialdiei Aurregiteko Zuzendaritzan daramatzazun urte hauetan guztietan, zein izan da gehien markatu zaituen hondamendia?\nZaila da bakar bat aukeratzea. Arabako fabrika batean izandako ihes bat aipatuko nuke, bai une hartan izan genuen presioagatik, bai horrelako gauza bat gertatzen zitzaigun lehen aldia zelako. 24 ordu eman genituen zehazki zer gertatzen ari zen jakin gabe. Gainera, enpresak ere ez zigun gehiegi lagundu. Arriskuaren aurrean, handik gertu zegoen kongresu bat hustu behar izan genuen, 400 pertsona ingurukoa. Beste alde batetik, 1988an Gipuzkoan izandako uholdeengatik igarotako une kritikoak ere aipatuko nituzke. 14 hildako utzi zituzten.\n-Garoñako zentral nuklearretik gertu bizi direnek beldur izateko arrazoirik ba al dute?\nGarai batean behar-beharrezkoak izan ziren zentral nuklearrak, petrolioaren krisi garaian adibidez. Oso garrantzitsua da ezer ez gertatzeko neurriak hartzea. Zentral nuklear bat zabaltzen denean, erreaktoreek baino zama handiagoa hartzen dute segurtasuna kontrolatzeko paperek. Beste alde batetik, garrantzitsua da simulazioak behar bezala egitea, jendea edozein ezbeharretarako prest egon dadin. Hala ere, nik uste dut gehiegi sakralizatzen ditugula istripu nuklearren ondorioak. Egia da kalte konponezinak sor ditzaketela, baina baldintza zehatz batzuetan bakarrik gertatzen dira halakoak. Nire ustez seguruak dira Mendebaldeko Europan dauden zentral nuklearrak. Izaten dira pitzadura batengatik izandako ihesak, edota Chernobylgo kasua bezalakoak, onurak lortzearren segurtasun neurri guztiak saltatzen direnekoak. Denok ezagutzen ditugu ondorioak. Simulazioek nahiko fama txarra daukate, baina irabazita, ez direlako behar bezala egin izan. Simulazio nuklearrak behar-beharrezkoak dira, beste simulazio mota guztiak bezala, baina Euskal Autonomia Erkidegoan ez daukagu horrelakoak antolatzeko eskuduntzarik, hori esklusiboki Estatuari dagokio-eta. Helegiteak aurkeztu genituen neurri horren aurka, baina Gobernuak bizkarra eman zigun. Hala ere, azkenean Estatuak onartu egin du Euskal Herrian Larrialdiei Aurregiteko Sistema bat prestatzea. Beraz, antolatzeko eskuduntzarik ez daukagun arren, jardutekoa behintzat badaukagu.


Txertatu barrako Autotestua ikonoaren ondoko gezian ere klik egin dezakezu, eta ondoren, aukeratu txertatu nahi duzun autotestua.\nAukeratu Tresnak - Autotestua\nAutotestua elkarrizketa-koadroan autotestuaren kategoriak eta sarrerak zerrendatzen dira.\nBistaratu izenaren gainerakoa iradokizun gisa idaztean\nIradokizuna bistaratzen du hitz bat laguntza-iradokizun gisa osatzeko autotestuaren sarrerarekin bat datorren hitzaren lehen hiru letrak idatzitakoan. Iradokizuna onartzeko, sakatu Sartu. Zuk idatzitako letrekin autotestuaren sarrera bat baino gehiago baldin badatoz bat, sakatu Ctrl+Tab sarrera batetik bestera joateko. Adibidez, adibide-testua txertatzeko, idatzi "Adi", eta sakatu Sartu.\nZerrenda alderantzizko ordenan bistaratzeko, sakatu ⌘Ctrl+Shift+Tab.\nHautatuta dagoen autotestuaren sarreraren izena bistaratzen du. Dokumentuan testua hautatu baduzu, idatzi autotestuaren sarrera berriaren izena, egin klik Autotestua botoian eta aukeratu Berria.\nHautatutako autotestuaren sarreraren lasterbidea bistaratzen du. Autotestuaren sarrera berria sortzen ari bazara, idatzi sarrerarentzat erabili nahi duzun lasterbidea.\nAutotestuaren kategoriak zerrendatzen ditu. Kategoria bateko autotestuaren sarrerak ikusteko, egin klik bikoitza kategorian edo egin klik kategoriaren aurreko plus (+) ikurrean. Uneko dokumentuan autotestuaren sarrera bat txertatzeko, hautatu sarrera zerrendan eta sakatu Txertatu.\nAutotestuaren sarrerak kategoria batetik bestera arrastatu eta jaregin ditzakezu.\nHautatutako autotestua txertatzen du uneko dokumentuan.\nFormaturik gabeko autotestua txertatzen baduzu paragrafo batean, sarrerari uneko paragrafo-estiloa aplikatuko zaio.\nEgin klik autotestuaren komando osagarriak bistaratzeko, adibidez, autotestuaren sarrera berria sortzeko uneko dokumentuko testu-hautapen batetik.\nAutotestuaren sarrera berria sortzen du uneko dokumentuko hautapenetik. Sarerra hautatutako autotestuaren kategoriari gehitzen zaio. Komando hori ikusi aurretik izena sartu behar duzu.\nBerria (testu soila)\nAutotestu-sarrera berria sortzen du, baina soilik uneko dokumentuan egin duzun hautapeneko testutik abiatuta. Grafikoak, taulak eta beste objektuak ez dira kontuan hartzen. Komando hau ikusteko, izen bat sartu behar duzu.\nHautatutako autotestua arbelean kopiatzen du.\nHautatutako autotestuaren sarreraren edukia uneko dokumentuko hautapenarekin ordezten du.\nIzena aldatu autotestuari elkarrizketa-koadroa irekitzen du. Hor hautatutako autotestuaren sarreraren izena alda dezakezu.\nHautatutako autotestuaren sarrera irekitzen du beste dokumentu batean editatzeko. Nahi dituzun aldaketak egin eta aukeratu Fitxategia - Gorde autotestua, eta gero, aukeratu Fitxategia - Itxi.\nEsleitu makroa elkarrizketa-koadroa irekiten du. HOr makroa eslei diezaiokezu hautatutako autotestuaren sarrerari.\nZuk sortutako autotestuaren sarreretan emandako sarrera batzuetara estekatutako makroak erabil ditzakezu. Autotestuaren sarrerak "testua soilik" aukeraren bidez sortu behar dira. Adibidez, txertatu <field:company> katea autotestuaren sarrera batean, eta LibreOffice aplikazioak dagokion datu-basearen eremuko edukiarekin ordeztuko du kate hori.\nElkarrizketa-koadroa irekitzen du, eta hor inportatu nahi dituzun autotestuaren sarrerak dituen MS 97/2000/XP Word dokumentua edo txantiloia hauta dezakezu.\nAutotestuaren kategoriak gehitu, ezabatu edo izena aldatzen die.\nHautatutako autotestuko kategoriaren izena bistaratzen du. Kategoriaren izena aldatzeko, idatzi izen berria eta sakatu Izena aldatu. Kategoria berria sortzeko, idatzi izena eta sakatu Berria.\nHautatutako autotestuko kategoriaren fitxategiak gordeta dauden direktorioaren bide-izena bistaratzen du. Autotestuaren kategoria sortzen ari bazara, hautatu kategoria-fitxategiak non gorde nahi dituzun.\nAutotestuaren kategoria berri bat sortzen du Izena koadroan jarri duzun izenarekin.\nHautatutako autotestuaren kategoriari izena aldatzen dio eta Izena koadroan jarritako izena jartzen dio.\nAutotestuaren kategoriak eta dagozkien bide-izenak zerrendatzen ditu.\nEditatu bide-izenak elkarrizketa-koadroa irekitzen du, eta hor autotestua gordetzeko direktorioa hauta dezakezu.\nAutotestuaren direktorioari bide-izen berri bat gehitzeko, egin klik Autotestua elkarrizketa-koadroko Bide-izena botoian.\nGorde estekak erlatiboki\nErabili area hori LibreOffice aplikazioak estekak autotestuaren direktorioan nola sartuko dituen zehazteko.\nOrdenagailuko autotestuen direktorioetarako estekak erlatiboak dira.\nInterneteko fitxategietarako estekak erlatiboak dira.\nTitle is: Autotestua


BECek 207 ekitaldi hartu zituen iaz eta 45,5 milioi euroko inpaktu ekonomikoa izan zuen\nBilbao Exhibition Centre erakustazokak adierazi duenez, 2021a "jarduera berreskuratzeko" urtea izan zen. Halaber, baikortasunez begiratzen dio 2022ari eta nazioarteko ekitaldi berriak hartzea espero du.\nUnibertsitatera Sartzeko Ebaluazio Probak BECen egin zituzten iaz. Artxiboko argazkia: EFE\nBilboko Makina-erremintaren Biurteko Azoka 2022ko ekainean itzuliko da BECera\nMakina Erremintaren azoka 2022ko ekainaren 13tik 17ra egingo dute BECen\nBilbao Exhibition Centre (BEC) erakustakozan, 207 ekitaldi egin ziren iaz, eta 45,5 milioi euroko inpaktu ekonomikoa izan zuten.\nBertan egindako 207 ekitaldiek (26 azoka, 159 konbentzio eta ekitaldi eta 22 Bizkaia Arenan) 289 egunez okupatu zuten, eta 959 lanpostu sortu zituen.\nBilbao Exhibition Centre erakustazokak ohar bidez adierazi duenez, 2021a "jarduera berreskuratzeko" urtea izan zen. Pandemiaren ondorioak gorabehera, hilabeteek aurrera egin ahala programazioa dinamismoa irabazten joan zen.\nHalaber, BECeko arduradunek baikortasunez begiratzen diote 2022ari, eta nazioarteko ekitaldi berriak hartzea espero dute. Aurten, besteak beste, makina-erremintaren biurteko azoka egingo dute, berriro, BECen.


Götz eta Meyer | Pasazaite, inportazioko liburuak\nNoiz argitaratua: Azaroak 2013\nDavid Albahari serbiar idazle bat da, jatorriz judua, eta nagusietako bat gaur egun serbiar hizkuntzako idazle bizien artean. Jugoslaviako gerran Sarajevoko juduen ebakuazioaren koordinazioaz arduratu zen, eta 1994az gero Calgaryn bizi da, Kanadan, baina serbieraz idazten jarraitzen du. Itzulpen-lanetan ere aritzen da, eta serbierara itzuli ditu, besteak beste, Updike, Nabokov eta Pynchon-en obrak. Albahariren obra hizkuntza askora itzuli da, eta bere herriko literatura-sari nagusiak jaso ditu. 2012an Albaharik Vilenica saria eskuratu zuen, esloveniar idazleen elkarteak emana.\nArgazkia © Aleksadar Dragutinovic\nZeharka mintzatuz, eta umore-sen fin eta mikatza erabiliz, Albaharik erakusten digu nola, Belgradeko judu gizonezko gehienak desagerrarazi zituen “Bala bidezko Holokausto” deituaren ondoren, gainerako juduak akabatu zituzten, emakume, zahar eta ume, kamioi/gas-ganberen sistemaren bitartez.\nHaiek gertatu eta berrogeita hamar urte geroago, nobelako protagonistak, bere iraganean eta bere familiarenean murgilduz, suntsiketa ikaragarri haren xehetasun guztiak erakusten dizkigu, kamioi haien gidariak izan ziren Götz eta Meyer soldaduen begietatik.\n15€ BEZ barne\n1. atala jeitsi (PDF, 43,6 KB)\nLiburu hau aldi berean da biografia fikziozko bat, nobela, historia, politika eta saiakera.


Ekimena 1. Adostasun handiko gizarte-ituna bultzatu, Euskal Gizarte Sistemaren finantzazioa finkatzeko eta haren jasangarritasuna bermatzeko - Gobernu Programa. Legealdia: 2016 – 2020\nKonpromisoa 129. Gizarte-zerbitzuen Sistema finkatu eta indartu\nEkimena 1. Adostasun handiko gizarte-ituna bultzatu, Euskal Gizarte Sistemaren finantzazioa finkatzeko eta haren jasangarritasuna bermatzeko\nGizarte Zerbitzuetako Euskal Sistema irmotzen laguntzen dugu urteko funts ekonomiko baten bitartez; funts hori kontsolidatu gabe dauden zerbitzuetarako dira (berriak edo garapen-maila urrikoak) foru edo udal eskumenekoak.Zenbatekoa: 14 millioi\nErakundearteko lantaldea bildu da gizarte-bazterketa baloratzeko tresnaren aplikazioak izandako bilakaera aztertzeko. Laster bilerak egingo dira tresna aplikatzeko eskumena duten gainerako administrazio publikoekin, aplikazioaren baterako analisia egiteko, eta, hala badagokio, egin beharreko hobekuntzak zehazteko.\n2017ko ekainaren 20ko Gobernu Kontseiluaren akordioa: Urriaren 6ko Gizarte Zerbitzuetako Euskal Sistemaren prestazio eta zerbitzuen zorroen 185/2015 Dekretutik eratorritako Gizarte Zerbitzuen Fondoaren banaketa onartzen da.\n2017/09/20 Viceconsejera de Políticas Sociales


Maitane Subijana 'Puntuka': 'Gizatasunaren gainbehera' - Urola Kostako Hitza : Urola Kostako Hitza\nMaitane Subijana 'Puntuka': 'Gizatasunaren gainbehera'\nGidaririk gabeko autoak, etxeak garbitzeko gure familiakoak bilakatu diren robotak, ordenagailuen pareko diren ordulariak, mugikor bidez ordaintzeko aukerak… zerrenda amaiezina. Aurreko adibideetako bat da: Amazon supermerkatu erraldoiak aurten zabaldu berri du kutxazainetan pertsonarik gabeko lehen saltokia. Erosleak dendara sartzean mugikorra eskaneatu behar du, nahi adina produktu hartu, eta irtetean nahikoa da mugikorra berriz ere sentsoretik pasatzea. Bingo! Ahalik eta modurik indibidual eta “alferrenean” zuretzak produktu bakoitza. Orain arte kalera dirurik gabe irtetean ez zegoen tentaziorik, edo tentazioa egonagatik ere, ezin erosi. Zenbat onura dituen horrek. Baina kontrolatzen gaituzte, kontrolatu eta manipulatu. Mundua gobernatzen duten jauntxoek badute abilezia gure beharrak, desirak eta ametsak sortzeko. Sortu, eta “erosotasunaren” izenean gure besoetan jartzeko. Kapitalismoaren logikak asmatu du mugikor bidez ordaintzeko sistema. Gogoan dut orain gutxi banketxean nintzela adineko emakume bat sartu zela, kontsulta bat egin nahi zuen leihatilan, baina horretarako makina madarikatu batean, harategietan egiten den bezala, txanda eskatu behar dela esan zioten. Ilara handirik ez bazen ere, ez zuten artatu. Adinekoa desorientatu xamar makinara hurbildu zen, egin behar zuenaren ideia handirik gabe. Ingurura begiratu zuen laguntza eske… emakume hark, eta nik neuk ere nahiko lan izan nituen makina harekin asmatzen. Baina honek guztiak are eta bazterrerago kokatzen ditu adineko asko, baliogabetu; kanporatu. Gu baino azkarrago doan teknologiaren lagun izatera behartzen gaituzte, jada ez dago bestelako aukerarik. Bide hori hamaika traben gainetik saihesten ahalegindu arren, ihes horren amaieran galtzailea zeu izango zara. Teknologiaren alde ilunaz ohartarazten duen telesail famatua da Black Mirror, muturreko egoerak azaleratzen ditu. Fikzioa da, baina oraingo honetan bai, errealitateak fikzioa gaindituko du; gurean baitugu Black Mirror. Gure bizitzak azkarrago doaz, makinek ziztu bizian ibiltzera garamatzate eta geroz eta zailagoa egiten zaigu gure gorputzean presente egotea. Gaur egungo haurrek ezin lezakete mundua mugikorrik gabe ulertu, pentsatzera iritsi naiz, agian, eguneko dosia «behar» izaten dutela. Kritikatzen ditugu haurrak isiltzeko pantailatxoa ematen dieten gurasoak, baina geu gara pantailari lotuta gauden lehenengoak. Korporazio multinazional erraldoiek gizakia berez denaren eta ez denaren arteko muga hautsi dute, gizateria erradikalki aldatu: postgizakia sortzen ari da. Transhumanismo izena jarri diote mugimendu zientifiko eta filosofiko honi. Ez gaixotasunik, ez minik, ez zahartzarorik, ezta heriotzarik ere ez omen du biziko “postgizakia” deituko diogun arraza berriak. Hilezkor eta jainkoaren pare? Automatizazioak gure lanbide asko ordezkatu ditu, zientziak elikagai transgenikoak ekarri ditu, postgizakiak heriotzari aurre egingo dio… non egongo dira ametsak, gorrotoak, desioak, sufrimenduak berarekin dakartzan ikasketak, besarkadak eta tristurak? Zein izango da bizitzearen zentzua heriotzarik ez bada? Zeregin gutxi. Eta makinak kontzientzia izatera iritsi eta gizakiari mehatxu egitera helduko balira? Gizakiak sortu du teknologia, eta berak suntsituko ditu gure balio ederrenak. Argiak itzaltzen ari dira emeki-emeki, eta gu hemen gaude, baina, arren, espero dut lehenago hilko naizela.


Nafarroako Elikagaien Bankuaren "La Gran Despensa" kanpaina - Ayuntamiento Auritz - Burguete\nNafarroako Elikagaien Bankuaren “La Gran Despensa” kanpaina\nNafarroako Udal eta Kontzejuen Federazioak Nafarroako Elikagaien Bankua Fundazioarekin elkarlanean aritzen da. Fundazio horrek gure erkidegoko hainbat udalerritan gehien behar dituzten pertsonei elikagaiak banatzen dizkie.\nEgunotan, bankuaren jardunak bi gertakari nagusi bizi izan ditu: Batetik, ezin izan dute “La gran recogida” deituriko kanpaina antolatu. Gogoratu beharra dago, kanpaina horretan milaka pertsonek supermerkatuetan elikagaiak ematen dituztela bankuarentzat. Bestetik, bankura elikagaien bila doan jende kopurua handitu da koronabirusaren pandemiak eragindako krisi ekonomikoa dela eta.\nAipatu bi erronkei aurre egiteko, bankuak “La Gran Despensa” deituriko kanpaina berria abiatu du. Bertan, herritarrek ekarpen ekonomikoak egin ditzakete egoerari aurre egiten laguntzeko.


erraza eta azkarra.\nPribatutasun-adierazpena BNR Watersport\nAzken eguneratzea: 25 maiatzaren 2018\nHau da BNR Watersport vof (KVK nr .: 37128682) pribatutasun-adierazpena, Egmond aan Zee-n erregistratuta (NL). BNR Watersport-ek bere webguneko erabiltzaileen pribatutasuna errespetatzen du eta ematen dizkiguzun datu pertsonalak seguru eta isilpekoak dira. Brnwatersport.com webguneko datu pertsonalak bidaltzean, BNR Watersport-ek zure datu pertsonalak erabiltzea gomendatzen dizuete Pribatutasun hau betez.\nZer informazio behar dizugu?\nProduktu bat erosteko edo garraioen aipamen bat eskatzeko, honako informazio pertsonala eman behar duzu BNR Watersport-era, ordena-inprimakia betez:\nZer da informazio hori prozesatzeko helburua?\nWebgunearen inprimakia betez, zure datu pertsonalak prozesatzen dituzunean zure eskaera gauzatzeko helburu bakarra onartzen duzu. Informazio hau behar dugu berrespen bat bidaltzeko, garraio kostuak kalkulatzeko, faktura bidaltzeko eta zure paketearen entrega-egoerari buruz eguneratzeko. Zure datu pertsonalak ez dira beste helburu batzuetarako erabiliko, baimena berritzen ez baduzu behintzat.\nBNR Watersportek ez die zure informazioa hirugarrenei baimenik gabe emango, baldin eta hirugarren batek - hala nola, garraio enpresa batek - zure datu pertsonalak behar baditu eskaera egiteko.\nBNR Watersport webgunea (www.bnrwatersport.com) SSL ziurtagiri batek babesten du zure datu pertsonalak besteen aurrean ez direla ziurtatzeko.\nAdministrazioak, izen eta helbide ikusgai dituzten fakturak eta akordioak dituena, segurtasunez gordetzen dira segurtasuneko artxiboan denbora epe baterako (zerga) legez.\nMezu elektroniko guztiak ingurune seguruan (konektatuta) gordetzen ari dira.\nPribatutasun-adierazpen honi buruzko edozein zalantza baduzu, jar zaitez harremanetan:\n© BNR Watersport 2018 - Eskubide guztiak erreserbatuta\nBNR Watersport hondartza hondartzan erabilitako hondartzan espezializatutako enpresa holandarra da eta 10 urte baino gehiagoko esperientzia du beachcat bela-n parte hartzen duen guztia. Pozik katamaran mota desberdinei buruz aholkatzen dizugu eta catamaran egokia aurkituko duzu.\nKatamaranak guztiak arretaz egiaztatu dira eta, behar izanez gero, piezak jartzen duen lekuan, beraz, segurtasunez joan ahal izango duzu, ur gainean.\nTelefonoa: + 31 (0) 644628250\nHitzorduarekin bakarrik lan egiten dugu\nAgindua eta entrega\nHitzorduarekin soilik lan egiten dugu | Mundu osoko bidalketa\n2020 BNR Watersport Eskubide guztiak gordeak


Abian jarriko da bihar VII. Floren Futbito Txapelketa Txeruren eskutik . diariovasco.com\nAbian jarriko da bihar VII. Floren Futbito Txapelketa Txeruren eskutik\nBorroka. Baloiaren jabetza lehiatzen da une oro. / AMAXKAR\nLehiaketan hamar taldek eman dute izena eta aurten partidak ostiral eta larunbatetan jokatuko dira\nVII. Floren Memoriala, Gure Txeruk antolatzen duen futbito txapelketa, bihar jarriko da jokoan. Urtarrilaren 27an egin zen bilera informatiboa eta handik atera da aurtengo arautegia eta egutegia.\nTalde kopuruari dagokionez, gorakada txiki bat izan da, joan den urteko edizioan bederatzi talde lehiatu baziren, aurtengoan, hamar taldek izena eman eta borrokatuko dute txapelketa irabazteko asmoarekin. Beste berrikuntza bat ere izango da VII. edizio honetan, lehen partidak ostiraletan bakarrik jokatzen ziren eta hastear dagoen txapelketan larunbatetan ere jokatuko da. Ostiraletan, hiru partida jokatuko dira, lehenengoa gaueko 21:00etan hasiko litzateke eta ondorengo biak jarraian ospatuko lirateke, 22:00etan eta 23:00etan. Larunbateko ordutegiari dagokionez, arratsaldeko 16:00etan jokatuko da lehen norgehiagoka eta 17:00etan bigarrena.\nBihar futbito txapelketa abian jarriko da eta iragartzen diren partidak ondorengoak izango dira; gaueko 21:00etan Iribar eta Txoko taldeak aurrez aurre ikusiko dira eta epailea Haitze taldeak jarritakoa izan behar du. 22:00etan, Hai-tze eta Elkano taldeak jokatuko dute, Xagu taldeak jarritako epailearekin. Hirugarren eta azken partida, Xagu eta Amona Maria taldeen artekoa izango da, gaueko 23:00etan Txokok jarritako epailearen agindutara. Partida guztiak herriko frontoian jokatuko dira.\nLehen jardunaldia osatzeko, larunbatean beste bi partida jokatuko dira. Arratsaldeko 16:00etan eta beti bezala herriko frontoian, Politena eta Giroa taldeak jokatuko dute Kaia-Kaipe taldeko epailearekin eta 17:00etan Balearri eta Kaia-Kaipe, Politenako epailearekin.


Mertxe Aizpurua|7K|0 comentarios Actualizada:\nKazeta|02/12/2015|0 comentarios Actualizada:\nIurre BIDEGAIN|27/11/2015|0 comentarios Actualizada:\nIurre BIDEGAIN|24/11/2015|0 comentarios Actualizada:\nBitor ALONSO|GARA Actualizada:\nZinegin festibala, euskal zinemagintzaren plataforma hazpandarra\nIurre BIDEGAIN|18/11/2015|0 comentarios Actualizada:\nZinegin festibalak azaroaren 19tik 22ra bere harria ekarriko dio euskal zinemagintzaren garapenari. Euskal Herriko ekoizpenak eskainiko dituen programaren artean joko bat eta "Aupa Etxebeste!" filmaren inguruko mahai inguru bat presente egonen dira.\n"Iparraldearen orena" pantailara itzultzen da berritasunez betea\nIurre BIDEGAIN|16/11/2015|0 comentarios Actualizada:\nBi urteko etenaldiaren ondotik, "Iparraldearen Orena" saioa ETB1eko katera itzuliko da. "Ilusio handiarekin" hasten duten ibilbide berriak berritasunez betetako programazioa eskainiko du azaroaren 16tik goiti.\nPágina 71/ 86


Gure Aldetara | Irati Irratia Gure Aldetara – Irati Irratia\n17 ekaina, 2021 17 ekaina, 2021 Irati Irratia\tBerriak, Elkarrizketak, Emakumea, Kultura\tbertsolaritza, Emakumea, Gure Aldetara, Joana Ziganda\tLeave a comment\nNafarroako emakume bertsolarien bertso–sortak eta ahotsak biltzen dituen diskoa da ‘GURE ALDETARA. Nafarroako emakume bertsolariak’izenekoa. Bi helburu nagusi ditu Nafarroako Bertsozale Elkarteak bultzatutako egitasmoak eta 21 emakume bertsolarik sortutako lan honek: batetik, Nafarroako kulturaren ondare diren bertso–sorta idatziei bultzada ematea, jaso eta ikusgarri egitea, eta tradizionalki landutako bertsoen aldaera horrek gaur egun ere lekua baduela […]\n17 ekaina, 2021 17 ekaina, 2021 Irati Irratia\tEgun on, Auñamendi!\tbertsolaritza, Egun on Auñamendi, Emakume topaketak, Emakumea, feminismoa, Gure Aldetara, Joana Ziganda, Orreagako oztopo arkitektonikoak, xanti begiristain\tLeave a comment\nGaurko saioa Xanti Begiristain lagunaren kolaborazioarekin hasi dugu. Emakume Topaketen inguruan eta Orreagako oztopo arkitektonikoen inguruan solastu zaigu. Bukatzeko Joana Ziganda izan dugu zenbait emakume bertsolarik sortutako Gure Aldetara proiektua aurkezten. Izenburua: Ekainaren 17ko saioa Iraupena: 2:35 ordu Klikatu hemen saioa jaisteko


Ezkerraldeko berbalagunak: 2019\nPrest dugu Santurtziko urtarrileko Euskararen Agenda!\nPORTU KANTARI abendua\nHilero bezala, azken ostiral honetan, abenduak 27, PORTUGALETE KANTARI egin dugu Alde Zaharreko kaleetan.\nBerrogei bat lagun elkartu gara "agur 2019, kaixo 2020" esateko.\n2020an berbalagun izatea asmo onen zerrendan sartu al duzu?\nPORTU KANTARI 2019ko azkena!\nBarakaldoko gurasolagunen Gabonetako zuhaitzak!\nHona hemen 21 guraso eta umeek egin zituzten Gabonetako zuhaitzak!!\nKorear sukaldaritza ikastaroko argazkiak Barakaldoko berbalagunen eskutik\nHona hemen tailerrean aritu ginen 15 lagunok sortu genituen platerak. Ikusi eta irudika ezazue zein gozo zeuden!!\nDak Galbi plater gazia\nLetxuga entsalada jogurt saltsa eta kiwi zukuarekin\nSongpyeon plater gozoa (azkenburukoa)\nUrtarrileko hitzordua Santurtziko Irakurzale Klubean: Jamaikako neska\nLuzea euskal hitza da, nire jaioterrikoek jakin ez arren. Aitak esaten zuen luzea euskaldunei ongi datorkien hitza dela, hauetarik asko, ia gehienak, luzeak direlako garaieran eta... sudur tamainan. Bera sudurluzea zen eta neu ere halakoxea naiz, nahiz eta sudur txikiagoa dudan, bistakoa baita Kirstin amak zertxobait lagundu zuela nire sudurraren tailua txikiagotzen, eskerrik asko, mam! Luzea, baita ere, hiri baten izena da. Baina ez dago Euskal Herrian, ez espainiar aldean ezta frantziarrekoan ere. Luzea Jamaikan dago. Hantxe jaio nintzen ni. Ez naiz luzaro bizi izan uharte hartan, baina denen aurrean beti izan naiz ni Jamaikako neska. (www.txalaparta.eus)\nLarunbatean, hilak 14, kontzertu partehartzailea Enbata Kultur Elkartean\nbertso bat opari\nIrakurzale Klubaren kronika: "Fakirraren ahotsa"\nOraingoan, Harkaitz Canoren “Fakirraren ahotsa” izan dugu hizpide, Santurtziko Irakurzale Klubean. Eleberriak Imanol Larzabalen bizitza du oinarri eta istorioan zehar, Imanol bera bezala, gainerako pertsonaiak fikziozko izenez agertzen zaizkigu, nahiz eta batzuk nor diren asmatu dugun. Hortaz, benetako egoerak eta pertsonak nahasten dira literaturak beharrezkoa duen fantasiarekin. Halere, Canok errealitatea zorroztasunez zein gordintasunez islatu ditu; horretarako, jakina, izugarrizko dokumentazio lana egin du.\nAskotan, musika izan da haren lanetako bigarren protagonista, baita liburu honetan ere, eta nabaria da aditua dela. Orrialdeotan aipatutako kanta baten gainean aritu ginen: Mayo. Zalantzarik gabe, abestiak eta Santurtziko herriak harreman zuzena dute, baina sorrerari buruzko hainbat teoria daude. Alde batetik, Donibane auzoko jaietako Imanolen kontzertuan, ezezagun batek eman omen zion letra, eta, momentuan, inprobisatu zuen kanta. Bestetik, “La Caja”-ko langile batek letra idatzi zuela dio beste teoria batek. Eleberrian bezala kantaren jatorrian ere, zaila izango da jakitea segurtasun osoz zer den errealitatea eta zer ez.\nMARTXALAGUN. Ipar Martxa ikastaroa\nPortugaleteko Martxalagun taldeko lagunek IPAR MARTXA egiten ikasteko tailerra antolatu zuten pasa den astelehenean, abenduak 9.\nAna monitoreak ederki azaldu zuen nola egin behar den, eta ondo pasatu zuten parte hartu zutenek.\nBadakizue Portun MARTXALAGUN bi talde daudela: astelehenetan, 19:30ean eta ostiraletan 09:20an, Zubian.\nEUSKARALDIAren aurkezpena Portugaleten\nAbenduaren 3an, Euskararen Nazioarteko Egunean, 2020ko EUSKARALDIAren aurkezpena egin genuen Portugaleten.\nLa Perdiz tabernan, 100 pertsona baino gehiago bildu ginen, EUSKARALDIAren informazioa jaso genuen, pintxo batzuk dastatu genituen, eta OIER ASLA abeslariarekin disfrutatu genuen, publikoak ere abesteko aukera izan baitzuen.\nArgazki gehiago hemen topa dezakezue:\nEuskararen Eguna: IRAKURRALDI ETENGABEA\nAbenduaren 3an, Euskararen Nazioarteko Egunean, IRAKURRALDI ETENGABEA antolatu zuen Udalaren Euskara Zerbitzuak.\nAurten Miren Agur Meabe idazlearen "Kristalezko begi bat" liburua irakurri genuen 115 bat lagunok.\nHemen topa ditzakezue argazki guztiak eta bideo osoa:\nGabriel Celaya eskolako gurasolagunen tailerra\nGabonetako apaingarriak egiteko tailerra egin zuten Portugaleteko Gabriel Celaya eskolako gurasolagunek, joan den asteartean, abenduak 3, Euskararen Nazioarteko Egunean, hain zuzen ere.\nEskolako hainbat ume eta guraso elkartu ziren, apaingarri politak egin zituzten, eta elkarrekin EUSKARAZ BIZI.\nZer: Gabonetako apaingarriak egiteko tailerra.\nNoiz: Abenduaren 19an, ostegunarekin.\nIzena emateko: 678 626 567 telefonora deitu edo barakaldo_berba@aek.eus helbidera idatzi,\nMendilagunak Alen mendira\nAbenduaren 14an mendilagun taldea Alen mendira abiatuko da. Hitzordua goizeko 9:00etan jarria dute ohiko lekuetan, Santurtziko tren geltokiaren ondoan eta Ansioko metro geltokiaren alboan. Izena eman ezazu ohiko bideen bitartez abenduaren 12 baino lehen. Mendiaren inguruko informazio gehiago hemen eta hemen.\n2020ko udako oporrak disfrutatzeko 15 eguneko 2 ibilbide antolatu ditugu: Lehen aukera, Gorbeiako parke naturaletik irten eta Izaban amaituko dugu, uztailaren 17tik 31ra.\nBigarren aukera, Arabako Oion herrian hasita kostaldeko Lekeitioraino ibilbidea, abuztuaren 1etik 15era.\nErreserbak egiteko epea apirilean zabalduko dugu.\nGabonetako apaingarriak egiteko tailerra abenduaren 12an\nPORTU KANTARI 2019ko azaroa\nPORTUGALETE KANTARI ekimenak ez zion huts egin azaroaren azken ostiralari.\nOraingoan, azaroaren 29an, Portugaleteko xistuzaleak izan genituen lagun.\nUne dibertigarria, lagunen artean, eta EUSKARA PRAKTIKATZEKO aukera.\n2020an berbalagun izatea asmo onen zerrendan sartu...\nKorear sukaldaritza ikastaroko argazkiak Barakaldo...\nUrtarrileko hitzordua Santurtziko Irakurzale Klube...\nLarunbatean, hilak 14, kontzertu partehartzailea E...\nGabonetako apaingarriak egiteko tailerra abenduare...


Asteazkenean irekiko da Gaztegune programan inskribatzeko epea - Deia\nAsteazkenean irekiko da Gaztegune programan inskribatzeko epea\ndeia.eus | bilbao 15.09.2021 | 15:29\nBilbaoGazte ekimenaren kartela. Bilboko Udala\nBilbaoGazte ekimenaren kartela.\nIrailaren hasierarekin batera, Bilboko Udalak martxan jarriko ditu berriro uriko gazteei bideratutako aisialdirako programak. Hala, asteazken honetan, hilak 15, 12 eta 17 urte bitarteko gazteei bideratutako Gaztegune programetan izena emateko epea zabalduko da.\nIzena emateko ordutegia 17:00etatik 20:00etara izango da, eta zein Gaztegunetan parte hartu nahi den, hango telefonora deitu behar da, edo lokalera bertara agertu; Gazteguneen kokalekua eta harremanetarako datuak Bilboko Udalaren webgunean daude, begiratu nahi izanez gero.\nDenboraldi berria irailaren 17an hasiko da (ostirala) eta, ohi den legez, jarduerak eguazten eta eguenetan 17:00etatik 20:00etara eta ostiral eta larunbatetan 17:00etatik 21:00etara izango dira.\nBilbok 8 gaztegune dauzka, uriko auzoetan banatuak, eta eremu sozioedukatiboko profesional gazteek dinamizatzen dituzte, gazteen ekimenak jasoz eta babestuz.\nGainera, Gazteguneetan ondo pasatzeko makina bat aukera dauzkagu: liburuak, filmak, berriketarako txoko erosoak, bideo-jokoak, mahai-jokoak, futbolina, billarra, mahaiko tenisa, arte plastikoetako eta artisautzako materiala, karaokea, sukaldaritza eta Interneteko sarbidea duten ordenagailuak.\nGazteguneen helburua da aisialdiko denbora eta norberaren hazkundea sustatzea, gaitasunak eta ohitura osasuntsuak har ditzatela gazteek, eta berdinen arteko harremanak izan ditzatela, balioetan eta parte hartzean oinarrituak, gazte-gaztetatik.\nJarduerak, edonola ere, era horretako guneetarako ezarritako segurtasuneko eta higiene-sanitarioko arauak eta gomendioak betez gauzatuko dira, eta koronabirusaren aurreko segurtasuneko eta higiene sanitarioko arau guztiak begiratuko dira.


EUSKADI.-Bilboko Udalak Kultura 18 txartela lortzeko 600 bat eskaera jaso ditu sortu denetik hilabete igaro denean\nBere sorreratik hilabete ere igaro ez denean, dagoeneko 600 eskaera inguru jaso ditu Bilboko Udalak Kultura 18 txartela eskuratzeko. 2009an zehar 18 urte betetzen dutenentzat -2.500 inguru- zuzendurik dagoen txartela da eta musika, zinema, dantza edo antzerki ikuskizunetara doan sartzeko aukera emango du.\nEkimenak izan duen harrera ona ikusita, Bilboko Udaleko Kultura eta Hezkuntza Sailak 180 gazte elkarte, ikastetxe eta udal zerbitzuetara -gazte zerbitzuak, barrutietako udaltegiak, kiroldegiak, liburutegiak- zabaldu du txartelaren kanpainako informazioa.\nTxartelak Bilbon erroldatutako gazteentzako urtean zehar izango diren 18 ikuskizun kulturaletarako doako sarrera eskaintzen du, eta txartelaren jabe denari beste lagun bat eramateko %50eko deskontua eskaintzen dio, beti ere txarteldegiko prezioaren gainean.\nEkimen honek gazteriaren artean antzerkia, dantza, opera, musika sinfonikoa edo jazza bazalako adierazpen kulturalekiko zaletasuna piztea bilatzen du, biztanlego gaztearekiko urrunago dauden adierazpen artistikoekiko alegia, lehentasun kulturalekiko egin diren zenbait ikerketa lanek esaten dutenaren arabera.\nURTARRILA ETA OTSAILA\nHonenbestez, Kultura 18 txartelaren agenda kulturalean urtarrilerako eta otsailerako Bilboko Orkestra Sinfonikoaren kontzertuak, Euskalduna Jauregiko Bilboko Udal Musika Bandarenak, opera ikuskizunak - Arriagan programatutako ABAO denboraldikoen kontzertuak barne-, La Bilbainako jazz kontzertuak, Fas Zine Klubeko saioak, La Fundicion aretoko antzerki eta dantza saioak, Musiketan zikloko folk kontzertuak edo eta Bilboko Itsas Museora bisitak eskaintzen ditu.\nTxartelaren jabeek Arriaga Antzokian estreinatuko den Cosmetica del enemigo antzezlanera joateko aukera ere izango dute; Amelie Nothomb belgiar idazlearen izen bereko eleberrian oinarritutako antzezlana da.\nMusiketan zikloaren barnean izango diren Corinne West eta Kirsty McGee abeslariak; Fas zine-klubeko egitarauko John Forden Las uvas de la ira film klasikoa edo Bilboko Orkestra Sinfonikoak eskainiko duen musika errusiarraren kontzertu klasikoa izango dira, besteak beste, Kultura 18 txartelaren jabeek doan ikusi ahal izango dituzten ikuskizunak. Eskaintzen diren emanaldien programazio zehatza, ordutegiak eta hauetara joateko baldintzak www.kultura 18.com webgunean aurki daitezke.\n2009an 18 urte betetzen dituzten gazteek www.kultura18.com webgunean sartu besterik ez dute egin behar txartela eskuratzeko, bertan dagoenn eskaera-orria betez. Halaber, 010 telefonoan eskatu dezake eta egun gutxiren bururan bere etxean jasoko du ineteresatuak. Baldintza bakarra Bilbon erroldatua egotea eta 2009ko urtarrilaren 1etik abenduarten 31ra bitartean 18 urte betetzea da. Datu hauek Bilboko Udalak baieztatuko ditu eskaera jasotzean, eta beraz ez da izango beharrezkoa dokumentaziorik aurkeztea.\nTxartelarekin batera bi txeketegi jasoko ditu eskatzaileak: bata, sarrerekin aldatzeko baleekin eta bestea, berarekin doanaren sarrerak eskuratzeko baleekin, aukeratutako ikuskizunaren %50 besterik ordainduko duelarik. Honela, ikuskizun batera doan bakoitzean Kultura 18 txartelarekin soilik pasatu beharko da gaztea leihatilatik, bere NANarekin eta bale hauetako bat aldatu eta bere izenarekin bete beharko du sarrera eskuratzeko; lagunarekin joanez gero, beste balea eman eta lagunak erdia besterik ez du ordainduko.


Dragon Quest - Dairen abenturak (08/22) - Page 5\n2022ko Uztailaren 06a, 09:10:58\nEr: Dragon Quest - Dairen abenturak (05/22)\n2009ko Uztailaren 24a, 00:15:06\nEskerrik asko Aju, jeisten jarri dut orain!! :vueltasss\n2009ko Uztailaren 25a, 14:33:11\n4. liburukia zuzenduta eta igota\n2009ko Uztailaren 27a, 02:50:55\nJonny, mesede bat eskatu behar dizut, mesede handi xamarra egia esan. Hanka sartu dut "!?" ikurrekin. Hainbeste denbora neraman manga itzuli gabe, ahaztu egin zaidala eta "?!" jarri ditudala.\nEz dakit irakurtzen hasi zaren, erditik bazoaz ala bukatu duzun. Bukatu ez baduzu, eskertuko nizuke zoazen puntutik aurrera orrialdeak apuntatuko bazenitu. Uste nuen ia-ia orri guztietan egongo zirela, baina ez da horrela, eta nahiko astuna egiten zait banan-banan bila hastea, hobe denbora hori hurrengoarekin inbertitu.\n2009ko Uztailaren 27a, 12:09:50\nEz naiz hasi. Lasai ikusten ditudan guztiak apuntatuko dizkizut-eta!!\n2009ko Abuztuaren 05a, 23:01:49\nOso ondo dako manga hau, gero eta gehiago gustatzen zait. Hauek dira aurkitu ditudan gauzak:\n!?: 007, 023 (x2), 025 (x2), 028 (x2), 032, 046 (x2), 048 (x2), 051, 052, 059, 062, 067 (x3), 069 (x2), 072, 076, 092, 094, 095, 097, 099, 102, 110, 116 (x2), 117, 119, 122, 130, 132, 133, 134, 142 (x2), 143 (x2), 149, 154, 156, 161, 167 (x2), 172, 174, 175, 176 (x2), 192, 220 (x3), 229, 230, 234, 235 (x2), 238, 244 (x2), 248, 249, 250, 251, 252, 254-255, 256, 257, 258, 271, 276 (x2),\n028: ezazu hori egin => ez ezazu hori egin edo ez egin hori\n032: orrialdea biratuta dago 90?\n041a: arkaitz leherkorrak => harkaitz\n090: Baina nola identifikatuko dugu harri hori hainbesteren tartean? => artean\n092: utzidazue => utz iezadazue\n094: gerlaririk onenak ere ez daukat => dauka??\n099a: Borrokan ikusi baninduzue ezberdina izango zen => ezberdina izango litzateke (ez da horrela?)\nenekien jarraitzaileak neuzkanik => ez nekien\nbotu => boto (askotan)\n112: ni aztia naiz eta ez baita nire betebeharra => eta ez da\nzer egingo duzu zure aurkariak azpada badarabil? => ezpata? ala teknika baten izena da?\n114: te-knika => tek-nika (lerro saltoan)\n117: ezidazu esan kakanarru horren erasoak nukleoan eragina izan duela?! => ez esan kakanarru horren erasoak nukleoan eragina izan duenik!?\n119: mys-tvearn => myst-vearn (lerro saltoan)\n130: pare ukiturekin => pare bat ukiturekin\nahalik lasterren => ahalik eta lasterren\n132: honek ez du honela bukatu... => honek ezin du\n135: norbait niganantza dator... => nigana\n139a: matorif => matrif\n145: ez dut ulertzen. nor izango da hiltzen den bakoitzean berpiztu egingo dena, vearn edo hadler? hadler hiltzen den bakoitzean vearn piztu egingo dela ematen du. eta "une hori iristen denean" nor berpiztuko da? "zara" jartzean hadler dela ematen du, baina ez diot zentzu handirik hartzen.\n153: mesedez, mystvearn, lagunidazu! => lagundu\n173: buruz-buru => buruz buru (gidoi gabe da)\n177: nire ahalrekin... => ahalarekin\n179: begiraidazu => begira nazazu\n180a: sendatzen tekniketan espezializatua => sendatze\n185: gur etsaia gu baino indartsuagoa izan da => gure\ne-emaidazu => e-eman iezadazu\n191: mausiak egina da... => maisuak\n212: hauxe da nire sententzia => epaia (informatikan sententzia da, baina zuzenbidean epaia)\n216: ahaztu printzesa deitzen hori => ez da deitze izango? hau ez nago ziur\n234: irakatsidazu => irakats iezadazu\n237: aurrez-aurre => aurrez aurre (marra gabe)\n241a: suzko zatiaren bakarrik eratua delako => suzko zatiarekin bakarrik eratua dagoelako\n244: beraz zu zara => beraz, zu zara (koma)\n245: beraz ezagutu egiten dira => beraz, ezagutu... (koma)\n246: eta ganera lomos eta... => gainera\neta beste huts egite batekin... => hutsegite\n248: beraz baran => beraz,\n264: zaitzaken => zaitzaket\n265: ez ez, ezta hori... => ez, ez, ez da hori...\n270: bat izan zen.s => azken 's' hori sobran\n2009ko Abuztuaren 05a, 23:26:57\nMila esker, ederra lana hartu duzunazuzentzen :happy:\nGero eta gehiago gustatzen bazaizu... esango dizut hurrengo 2-3 liburukiak mangako gauzarik onena direla askogatik. 5. liburuki hau irakurrita imaginatuko zara zer datorren. Espero dut animearekin ezertaz ez gogoratzea, zuretzat hobe izango da-eta. Bide batez esaten dizuet hurrengo liburukian animea pasatu egiten dugula.\n2009ko Abuztuaren 06a, 15:33:08\nBa egia esan animearena ez naiz ezertaz gogoratzen, jajaja. Alde hortatik oso ondo nabil xD. Eta zuzentzearena ez arduratu, lan gogorragoa da niretzat manga editatzearena, nik liburuki bat bakarrik egitea lortu nuen, eta motzagoa zen xD.\n2009ko Irailaren 20a, 12:43:54\nPasaden ostegunean 5 liburukiak jaitsi nituen eta... engantxatuta nago!!!! Oraintxe amaitu dut bostgarrena irakurtzen. Zorionak release honengatik Aju.\n2009ko Irailaren 20a, 13:52:22\nAipamenaren egilea: Ronbin Noiz: 2009ko Irailaren 20a, 12:43:54\nBa gero 6.a bukatzen dut, eta orain artekoa gustatu bazaizu, hau askoz gehiago :biggrin: Desiatzen nengoen liburuki honetara iristeko. Extra bezala etortzen diren 5 orri astun bakarrik falta zaizkit.\nLiburuki honen 247. orrialdean animea pasatzen dugula abisatzen dizuet. Seriea moztu zutenez, ikusiko duzuen moduan ezin zuten moztu mangan gertatzen zena adaptatuz, eta horregatik 248. orrialdean gauza ezberdin bat pasatzen da. Nik badiotsuet nire ustez mangako sagarik onena irakurriko duzuela 6. eta 7. liburukietan, seriera engantxatu ninduen saga, eta animean ere bikain adaptatuta dago (egia esan, erdia bakarrik dago). Hobe ezer ez baduzue gogoratzen animetik, azalpen interesgarri asko daude-eta.\n2009ko Irailaren 20a, 14:06:54\nNi ez naiz ezertaz gogoratzen :meparto:\n2009ko Irailaren 20a, 22:17:22\nNi bai gogoratzen naizela. Irakurtzen hasi aurretik ez, baina gauzak gertatzen zirenean animearen eszenak etortzen zitzaizkidan burura. Eta Baranen aurkako borroka nahiko ondo gogoratzen dut. Gogoan daukat ere animeko azken atalean gertatzen zena. Kriston amorrua hartu nuen hurrengo egunean etbk lehen atala berriz emititu zuenean :brickwall\nEdit: Seigarrena jaisten...\n2009ko Irailaren 20a, 23:27:33\nEskerrik asko Aju, neuk ere jaisten jarri dut :vueltasss\n2009ko Irailaren 21a, 00:01:48\nBeno, lehen presaka editatu dut lehen mezua eta ez dut abisatzeko mezurik idatzi.\nAdi ibili izenekin mesedez, ze errakuntzaren bat edo beste egongo dira: lehen zatia duela hilabete pasatxo egin nuen, eta orain berriro kolpe dudanean ahaztuta neukan izenak nola adostu nituen. Kriston putada da behin bakarrik exekutatu diren teknika arraroen izenak berriro bilatzen hastea ;tximuzoro\nOrain GTri ekingo diot, eta gero One Piece... Horrek esan nahi du denbora batez geldirik izango dudala proiektua.\nAipamenaren egilea: Ronbin Noiz: 2009ko Irailaren 20a, 22:17:22\nGaldera bat: zer gogoratzen duzu azken ataletik? 3 pase izan zituen, hirurak ikusi nituen, eta hiruretan gelditu nintzen azken aurreko atalean, eta beti izan dut zalantza ETBk eman zuen ala ez. Agian zorte txarra izan nuen eta galdu egingo nuen atal hori, baina 3 bider gehitxo da...\n2009ko Irailaren 21a, 21:11:23\nBa gutxi gora behera:\nBaran-ek Fly-ri "kontrol mental" antzeko bat botatzen zion eta lurrean zeukan sufritzen. Fly-ren lagunak gelditzen saiatzen dira baina alferrik. Orduan Fly zutitu egiten da, lagunak ezin dituelako sufritzen ikusi eta Ibanen kolpea botatzen dio Baran-i. Ondoren Fly lurrera erortzen da konorterik gabe eta lagunak beregana doaz korrika. Kamara aldatzen da eta Baran bizirik dagoela ikusten da, goitik Fly eta bere lagunen eszena ikusten. "Hurrengoan ez dizut ihes egiten utziko" edo horrelako zerbait pentsatzen du eta alde egiten du.\n2009ko Irailaren 21a, 21:45:23\nAipamenaren egilea: Ronbin Noiz: 2009ko Irailaren 21a, 21:11:23\nBai, horixe da pasatzen dena. Ziur-ziur zaude orduan eman zutela, ez? Ez da izango erderaz ikusi duzula gerora edo?. En fin, ba ze zorte txarra izan nuen 3 paseetan azken atala ez ikustean... Joder, eman dezatela berriz!!!!!!


«OLERTI»-ren urteroko sariketa\nKristo Erregeren egunean, laugarrenez ospatu gendun aurten «Olerti»-k urtero eratuten dauan poesi-sariketa. Berandu samar iragarria izanda be, gure olerkariak baeben egun orren barri ta amasei bat izan ziran sariketara euren lanak bialdu ebezanak; 28 olerki guztiz. Maikoak, N. Etxaniz'ek, Eusebio Erkiaga'k eta Aita Onaindia'k ikusi ta aztertu ebezan olerkiok, eta joandako urrillaren 27'an, sariak banandu, olerki sarituak irakurri, beste urteetan lez euskal olerkari edo idazleren bat goratu ta bere euskal-lana arakatuz (Enbeita'tar Kepa'rena aurten) itzaldia entzunik, Olerti-egun atsegingarria ospatu zan Larrea'n, Bizkai biotzeko txoko zoragarrian.\nOlerti-batzaldi onetan, ona nortzuk izan ziran sarituak eta aipatuak:\nI. LIRIKU SAILLA. Lenengo saria, osorik, Aita Gandiaga'k jaso eban, bere olerki Argi oneko poema'gaitik; bigarrena, zatituta, Muniategi'tar Sabin'ek eta Ugarte'tar Martin'ek. Aipamenak: «Izadiarekin eskuz esku», «Andrakillatxoa» ta «Gau-eresia», Muniategi'tar Sabin; «Aberriari koplak», Aita Iztueta; «Otsein» eta «Aitamak», Paulin Solozabal, «Au bizimodua!», Inozenzio Olea; ta «Bai ta ez», Aita Iztueta.\nII. EPIKU SAILLA. Bordari (F. Artola) txapeldun bere «Etorkia»-rekin.\nIII. BERTSO SAIL TXIKIA. Enbeita'tar Balendin'en «Lapurra ta Txakurra», Enbeita'tar Abel'en «Txingar-apala» ta Satarka'ren «Udazkena» sarituak\nOarra.— Datorren urtean be, Jauna lagun, beste ainbeste egingo dogu; ots, olerki-sariketa izango da emen Larrea'n. Olerti-sail bardiñak: 1) Poesi liriku bat; 2) Poema bat; 3) Amar alegiko edo ipuiñeko sailla, ta 4) Bertso txiki sorta.\nOlerti-eguna, alan be, aldatu egingo dogu, aurtengo jaian erabagi zanez; Kristo Erregearen eguna ez yatorke askori egoki, batez be apaiz eta prailleai. Augaitik, aurrerantzean, urrillaren 12'an, Arbilleko Andra Maria'ren egunean ospatuko dogu jai ori; egun orretan, bada, —erriz jai ta eleizaz ez— danok gagoz azke.\nLanak bialtzeko epea, beraz, dagonillaren 31'an amaituko da.\nEta itz bi, azkenez, gaurko olerkarieri buruz. Sariketara aurkeztu dabezanak eztira edozelakoak izan, sakon, asmotsu, arin ta txanbeliñak baiño: batzuk onela, beste batzuk arela, guztiak alan be atsegingarriak. Gaur gazte-talde galanta dogu olerki-arnasak joa, gure inguruko izkuntzetan baiño be geiago neurri batean. Eta au txalotu bearra dogu; olerkariak baitira izkuntzak zuzpertu ta jaso oi dabezanak, orrela egin dabe an naiz emen.\nKontuz ibilli bear, alan be. Gaurkoz alde guztietan dakusgu egon-eziña, urduritasuna. Onerako ala txarrerako? Txarrerako, askoz errezago, berez bait-goaz aldatz-beera. Kontuz ibilli ezik, bada, errezto txirrist egingo. Euskal elerkariak ez diñot nik bide badaezpadakotik dabiltzanik, baiña inguruan dogunagaz oso-osorik joan ezkero, arriskuan gabiltzala bai. Bide barriak beti dira onak, alan be geiegikeri andi barik; gure izkuntza, oindiño, geiegikeri askorako ez daukagu. Gabiltzan urte batzuetan bide lau ta errezez, olerki-sail ta mordo andia osotu arte, ta gero ekingo barruti zaillagoetatik.\nOna Etxaniz jaunak, azkenengo sariketarako aurkezturiko olerkariak irakurri ondoren bialdu eustan eritxia; olerkari trebe ta jakitun bizkor dogunez, aintzat artzekoak ditugu bere esanak.\n«Gure olerkariak —diño—, Aresti'ren joerak bultzata, gandu-olerki ta esan luzeak asmatzen dizkigute. Luzeak, oso gueneko olerkia izan ezik, irakurlea aspertu egiten du. Iduri illunak, bat edo bestek, ez du olerkiaren indarra galtzen; baiña ugaltzen ba'dira, aspergarri ta illunegi egiten dute olerkia. Beste batzuek, bertso ohiak dakarzkigute, baiña noizean bein, belarri-min jartzen dira, bertsoaren etena aldatzen dutelako edo puntuaren gosez, esana beartuaz. Poemak, berez du bere luzera, baiña ortik kanpora, nik, naiago nuke, gure olerkariak, luzez baiño iduri biziz eta esan goiko olerkiz bikaiñago agertuko ba'lira. Lizardi ta Orixe'ren urratsetan, ba-degu oraindik saillik asko jorratzeko. Beste erderatan ain zabalduak diran, poesi abstrakto oriek, gerorako lagatzea obe izango degu. Ezpaidegu oraindik, erderak burutu duten biderik gaindu. Oraindik, agian, ez da gure ordua. Euskera elduago ta egosiago daitenean, orduan ba'diteke ordu obea izatea olerki illunetarako ta ulerkaitzetarako. Ederrez joka ta irabazi dezagun, ez aldrebeskeriz.»\nEredu bikaiñak jarten dauskuz begi aurrean, Lizardi ta Orixe baitik-bat, edozein literaturatan —gaurkoetan be bai— bekokia argi agertzeko lain diranak.


Hizkuntza txikien jaia Kolonbiako bakealdian – Hizkuntza-teknologiak, Ixa Taldearen bloga\nHizkuntza txikiak ikusezinak izaten dira gure mundu globalean, baina noizbait aukera izaten da horien berri izateko. Hori izan da orain Kolonbiako bake-prozesuarekin gertatu dena.\nGatazkari Bukaera Emateko Akordioa 44 hizkuntzatan, indigenak eta afroak, eskaintzen du Kolonbiako Kultura Ministerioak. Hizkuntza horien artean: awáa, ingera, kreolera, cofana, wayuunaikia, namtrika, nasa edo kurripakoa. El acuerdo de Paz se habla en lenguas nativas webgune ofizialean testua deskargatu ahal duzu forma idatzia duten 38 hizkuntzatarako, eta audioa ahozko forma bakarrik duten beste 9 hizkuntzetarako. Ez daude guztiak baina, gehiago ere badira, irakurri Wikipediako Kolonbia artikuluan:\n“Kolonbian 65 mintzaira indigena existitzen dira, 1991an konstituzioaren bidez lehenengo aldiz ofizialki onartu zituztenak. Gaur egun biztanleen %3ak indigenak dira, eta horietatik 800.000-850.000 hiztun propioak dira.”\nHizkuntza-teknologiak lana errazten du horrelako erronketan, eta euskararen kasuan ere bai, noski. Horixe sinisten dugu IXA taldean eta horregatik antolatzen dugu UEU eta EHUrekin batera Itzulpengintza eta Teknologia on-line ikastaroa. Itzulpen zalea zara? Teknologia berriekin kuxkuxeroa? Animatzen zara? Azken aukera aste honetan.\nArtikulu interesgarria Kolonbiako kontu honi buruz:\nAna Marcos-en artikulua ElPaísen


Mekanizazio gaitasunak - BASILE MACHINE TRESNA\nBMT-n, gure bezeroek hainbat pieza eta osagai espezializatu fabrikatzea eskatzen digute hainbat forma eta dimentsiotan, gure 3 ardatzeko, 4 ardatzeko eta 5 ardatzeko CNC Mekanizazio Zentroak, CNC Tornu Makinak, Tornu Ohiko Makinak, Fresatzeko Makina eta Artezketa erabiliz. Makinak, etab. Erabiltzen ditugun makinak eta prozesatzeko teknologia edozein delarik ere, zehaztasuna ziurtatu behar dugu fresaketa, zulaketa, torneaketa eta erreminta ezberdinekin, etab.\nAzken 5 urteetan CNC Mekanizazioko ekipo eta software berrietan inbertitu dugu eta lehendik dugun makineria berritzen jarraitzen dugu azken berrikuntzekin, bezeroei kalitate oneko produktuak eskaintzeko.\nGure taldea pozik dago zure biraketa bizkorreko proiektuan laguntzeko eta pozik lagunduko dizu zure proiektuaren beharretarako zein mekanizazio-metodo funtzionatuko lukeen zehazten.\nOEM / Pertsonalizatutako CNC mekanizazioko piezak\nCNC torneaketa, fresaketa, zulaketa, artezketa, leunketa, WEDM ebaketa, laser grabatua, etab.\n0,002-0,01mm, bezeroaren marrazkiaren arabera ere pertsonaliza daiteke.\nRa0.4, Ra0.8, Ra1.6, Ra3.2, Ra6.3, etab., Bezeroen eskaeraren arabera.\nGehienez 12 "diametroa 236" luzerako edo stock laua 12 "zabalerakoa 236" luzerakoa\nCNC / Eskuzkoa Biratzeko gaitasuna\n30 "arteko diametroak eta 230" arteko luzerak(Diametroa 15 "eta luzera 30" biraketa eta fresaketa konbinazio makina da)\n26 "x 59" arteko gainazalak mekanizatzeko\n50mm arteko diametroa\nBezeroen marrazketa eskaera bezala.\nCNC pieza txikien mekanizazioa, Doitasunezko mekanizazioa, Zehaztasunezko mekanizazioko piezak, Altzairu Herdoilgaitzezko CNC Mekanizazioko Piezak, Aluminiozko pertsonalizatutako CNC mekanizazioko piezak, CNC mekanizatutako zerbitzu pertsonalizatua,


Litzateke duzu Apps Hacking iPhone For Like ?\nApps Hacking iPhone For\nTrack Zure iPhone batera exactspy-Apps Hacking iPhone For\nMobile zelatatzen dituzten esanahi berri bat lortu du exactspy-Apps Hacking iPhone For. Zuk ere egin dezakezu espioitza pentsatzen dena eskaintzen ditu. iPhone jarraipena da, benetan ez dela software sofistikatu Apple mugikorrak erabiltzen erraza. Hala eta guztiz, telefonoz jailbreaking eta bere jarraipenarekin aurrera jarraitu oso altua amaieran erraza da exactspy-Apps Hacking iPhone For. Funtzionalitate oso erraza da eta bere erabilera lagungarri prozesuen bidez uler dezakezu.\nexactspy-Apps Hacking iPhone For – exactspy esanguratsuenak\nEzin deskargatu dituzun: Litzateke duzu Apps Hacking iPhone For Like ?\nApps Hacking iPhone For, iPhone apps for hackers, iPhone hiking apps, Jailbreak iphone apps, Unlocking iphone apps


Euskara - http://www.urkiola.net/index.php/willowbrook-school-case-study-3/ - college research paper on nursing\nEz da gomendagarria eurite aldian\nHasiera batean, sistema hau bi barrunbe independentek osatutzat ezagutzen zen, harik eta GEMA Espeleologia Taldeak 1994an biak batu zituen arte. Sistema honetan, maila ezberdinean aktiboak diren zenbait zona eta tamaina eta bolumen diferenteko zona ez-aktibo edo fosilak elkartzen dira. Barrunbearen goiko ahotik Abaroko Tuneletik datorren erreka barneratzen da, eta, barrunbe horren zona ezberdinak zeharkatu ondoren, Jentilzubi-I Kobaren barrentxoan dagoen Jentilzubiko Ur-sorburuan berragertzen da. Hauxe dela esan dezakegu Parkeko zeharkaldi ezagunena, izan ere ibilbide erakargarria da, nahiz eta arriskua ere ertainetan handikoa izan, era guztietako zailtasunekin: ur gune, altura ezberdineko putzu, tamaina handiko galeria fosil eta era guztietako katazulo nahiz hertsigunez beterik.\nDimako Indusi auzotik abiatuta, ibaia zubi batetik zeharkatu eta asfaltozko errepidetik baserri batera helduko gara. Leku horretatik aurrera jarraituko dugu pistatik gorune batera heldu arte; bide horretatik Gibeldarren ahoa ikusi ahal izango dugu ezkerretara. Gorunera heldu eta batera, ezkerretara irteten den bidexka hartuko dugu, eta Baltzola kobaren Atariraino eramango gaitu. Horra heldu aurretik, Abaroko Tuneletik gure eskuinaldetik etorri eta Abaroko leizean hondoratzen den ibaibidea hauteman dezakegu.\nJentilzubi-Iera iristeko, gorago aipaturiko baserritik abiatzen den mendi-bide bera hartuko dugu eta haren aho ondotik igaroko gara; erraz hautematekoa da, zeren Baltzolara eta Abaroko Leizera joateko zeharkatuko dugun Jentilzubi deritzan harkaitzezko zubi erraldoiaren eskuinean bertan baitago.\n20 metro inguruko bi soka, korda bikoitzez jaisteko.\nAingura gailu finko herdoilgaitzak.\nLehenik eta behin, zeharkaldia egiteko norberak duen gaitasunaz jabetzea dago, zeren, behin putzuetara jaitsi ondoren, Jentilzubi-Ieraino jarraitu beharra beste aukerarik ez baitugu; beraz, zeharkaldi hau esperientzia duen jendearekin egitea gomendatzen dugu.\nIbaia, izatez, urtarokoa da, eta arreta jarri behar da lehen putzuan, ur emari handiarekin oso arriskutsua izan daitekeelako.\nAbarotik sartuko gara eta lehen 2 metroak jaitsiko ditugu, lehen bilgunera beheratuz; arreta pixka bat behar da bertara iristean, arriskutsu samar baitago. Izatez, 6 metro inguruko putzua da, eta 60 cm zabalera baino gehiago ez duen kanoi-gune batera jotzen du, tarte hori esku-banda batez baliatuz zeharkatu behar dugularik. Ibaibideari jarraituz, ur jauzia duen 8 metroko putzu batera helduko gara, eta hemendik, beste esku-banda batez baliatuz, 15 metro dituen hurrengo putzura helduko gara. Putzu jaso ederra dugu, eta aurrean aurkituko dugun kaosa gainditu ahal izateko, marmita txiki baten parean gelditu behar dugu.\nKaos hori gainditu eta oztopo sail txikietan barna jaitsi ondoren, Kanoi Handian aurkituko gara, 50 m luze eta zenbait gunetan 20 m altura duen galeria txundigarria. Azken gunean, itzelezko kolada zuri batekin egingo dugu topo, zeinen barrenetik gune kaotiko bat gaindituko dugun, beste gune aktibo batera eraman gaitzaten katazuloen bila. Zona nahasi samarrean aurkitzen gara, iraganbide estuengatik, eta horietariko batzuk pixka bat arriskugarriak, kanpora bideko orientazio zuzenaz zalantzan jar zaitzaketenak. Behin zona aktiboan, hodi freatiko eta meandro txikiak zeharkatuko ditugu, eurite garaian sifoi bihur daitezkeenak, baina zeharkaldia burutzeko oztopo izatera iritsi gabe.\nAurrera egin ahala, zona aktibo hori bolumena erdietsiz doan gune fosil bihurtuz doa; eta apur bat aurrerago, sarritan urak hartuta egoten diren gours-en zonara jaitsiko gara; galeria honen beheko aldera helduta, gure eskuinetara kokatuta dagoen kaos gunetxora igoko gara, zeinetatik katazulo eta iraganbide estu batzuek Jentilzubi ederraren ondoan dagoen ahora eramango gaituzten.\nBeste aukera bat Jentilzubi-I kobatik sartzea da, eta hortik 15 metroko putzuaren barrenera jaistea; Kanoi Handira jotzen duten iraganbideak aurkitzea korapilatsuagoa den arren, behin hara iritsiz gero, katazuloak zeharkatzen egindako ahaleginak bere saria jasotzen du galeria horretako bolumenak hautematean. Aukera horren alde txarra zera da: bide beretik itzuli beharra.


Elkar-Lanek 132 kooperatiba sortzen lagundu zuen iaz - Debagoiena - Goiena.eus\nElkar-Lanek 132 kooperatiba sortzen lagundu zuen iaz\nLeire Kortabarria 2014-03-07 14:41\nKooperatibak Sustatzeko Elkarteak, Elkar-Lanek, 132 kooperatiba sortzen lagundu zuen 2013an, urte bakarrean inoiz sortutako kooperatiba kopuru handiena; eta, denetara, 429 lanpostu, kooperatiba bakoitzeko 3,25, batez beste. Hala jakinarazi du Agustin Mendiolak, Elkar-Laneko presidenteak, gaur, egubakoitza, iazko emaitzak aurkezteko arduradunek egin duten prentsaurrekoan.\n2013an, Elkar-Lanek beste 57 ekintzaile talderekin egin zuen lan, "hainbat arrazoi tarteko" ez zirenak enpresa bihurtu.\nElkar-Lanek sortzen lagundutako 132 kooperatibetatik 128 lan elkartukoak ziren; bi, etxebizitzakoak; eta kontsumokoak eta hezkuntzakoak, bana.\nSektoreka, erdia baino gehiago, 73, zerbitzu sektorekoak izan dira; 12, eraikuntzakoak; 11, merkataritzakoak; zazpi, garraiokoak; beste zazpi, metalekoak; bost, egurgintza eta altzarigintzakoak; lau, sektore elektriko eta elektronikokoak; hiru, makina-erremintakoak; eta bina, etxebizitzakoak eta nekazaritzakoak.\nZerbitzu sektorearen barruan, askotariko jardueretako kooperatibak sortu dira. Nabarmentzekoak dira energia sektoreko bederatzi kooperatiba berriak; informatikako zortzi; ostalaritzako beste zortzi; publizitateko zazpi; hezkuntza, gizarte-aholkularitza eta arkitektura sektoreetan, sei bakoitzean; ingeniaritzan, lau…\nGipuzkoan daude sortutako 43 kooperatiba. Gehienak, ia erdiak, Bizkaian daude: 63. Araban daude beste 26ak.\n2002tik hona, 602 kooperatiba\nBestalde, Kooperatiba Ekintzailetasunaren Behatokia ere bada Elkar-Lan, eta, alde horretatik, Elkar-Lan-eko zuzendari Javier Sanzek ere balorazioa eman du.\nHala, Elkar-Lan sortu zenetik (2002ko abenduan), 602 kooperatiba sortzen lagundu du. Hilkortasun-tasa oso txikia da: sortutakoen %2,32 bakarrik likidatu dira (14). Hala ere, kooperatiba ez aktiboak 82 dira (likidatutakoak barne), %13,62.\nIniziatiba gehienak zerbitzu sektorekoak izan dira. Industria eta nekazaritzako iniziatibak oso gutxi izan dira.\nEkintzailearen profilari dagokionez, hauxe da EAEn: gizonezkoa, 41 urtekoa eta ikasketa ertain edo goi mailakoduna. Emakume ekintzaileak %38,46 izan ziren 2013an, aurreko urtean baino %1 gutxiago. Gainera, ekintzaile gehienek (%95) esperientzia profesionala dute.\nEnpresa bat sortzea edo enpresa baterako ideia izateko arrazoia, erdiendako, "premia" izan da; %40endako, "negozio aukerak", eta %10endako, "beste arrazoi batzuk". Eta juridikoki kooperatiba aukeratu izanaren arrazoia hauxe da: %47rendako, "filosofiarengatik"; %36rendako, "aholkularien gomendioz"; %10endako, zituzten "abantaila eta laguntzengatik"; eta %7rendako, "beste arrazoi batzuk".\nKooperatibek 18.000 euroko inbertsioa dute, batez beste, sortzen direnean, eta proiektuen %40k kanpo-finantzaketa behar izaten dute.\nGizarte Segurantzako aukeratutako erregimenari dagokionez, hiru laurdenek Langile Autonomoen Erregimen Berezia aukeratu dute, eta beste laurdenak, Erregimen Orokorra. Horretarako arrazoiak, Elkar-Lanen esanetan, hauek dira: autonomoen erregimena merkeagoa dela, aholkulariek hala gomendatu izan dietela eta diru aldea aseguru pribatuak kontratatzeko erabiltzen dutela.


| HERRI – BISITA GIDATUAATAUNIKER kultur elkartea\nApirilaren 14an burutu zen 8 urtez jarraian egiten den ekimena, aurten Ataungo Joxemiel Barandiaran ikastetxeko LH6ko ikasle eta Itziar Herguedas /Eneko Barandiaran irakasleen laguntzaz.\nLehenik, naturarekin inguruko azalpenak ematen zaizkie Goikoetxea/Gomensorotik hasita Ataungo bereizgarrietako bat den ARTADIAZ eta inguruko bestelako flora eta fauna ere gogoratuz, ondorenSara etxean Joxemiel Barandiaranen inguruko bost arlo landu ziren talde txikietan txandaka sartuz eta barruan entzundakoa kanpokoei jakinaraziz.\nBidean zehar, bazter, mendi, zehar eta etxe-baserrien izenak gogoraraziz jarduten da. Andreseneko zubian Ataungo Domoa edo aitzarteazer den jakiteko solasaldia, zubiaren egile izan zen Migel Imaz aipatuz, Agauntza ibaiaren balioa ahaztu gabe.\nAzken saioa plazan burutzen da: hilobiak, udaletxeko ezkaratzeko eskulturak eta 1900. urteko erloju zaharraren makinaria, errota inguruko historia, aldaparoa eta Jentilbaratzako gaztelua aurrean delarik, armarriakerakutsiz.\nAmaiera, San Martin elizan ematen zaio, garai batean herri-agintariak esertzen ziren lekua, pontea, armarriak, artxiboak eta organo barrokoaren hauspoak erakutsi eta zenbait soinu entzunez.\nArreta biziz jarraitu zituzten ikasle gazteak gidariek emandako argibideak, apunteak hartuz, galderak eginez eta argazkiak ateraz.


Guitaralde 2020 : le rescapé\narticle de notre partenaire Action Jazz\nNORBERT “NONO” KRIEF & DAVID SPARTE\nKotte ECENARRO, Hendaiako Auzapeza. Departamenduko kontseilaria. Euskal Hirigune Elkargoaren 1. Lehendakariordea\nOsasun egoera berezi-berezi honetan, Hendaiako gitarra festibalaren 9. aldi hau egiteko erabakia Herriko Etxearen zerbitzuekin eta Guitaralde elkartearekin adosturik hartu da. Krisi honek kultura ekitaldi gehien-gehienak bazter uztea ekarri du eta horrek kontratuak galarazi dizkie artista anitzi.\nAzken asteotan, baitezpadakoa iruditu zaigu -“premia larrizkoa” dela ez esateagatik- kontzertuak eta ekitaldiak berriz bizitzeko nahian diren ikusleei egitarau egokia proposatzea, berriz jotzeko aukerarekin berantetsirik diren musikariei esker prestatua; berriz jo, betiere agintariek ezarri osasun protokoloak betez noski.\nFestibalaren kokalekua aldatu eta kontzertu guztiak Bidasoa zabaltzan bildu ditugu, bertaratuko diren pertsonen kopurua ongi kontrolatzeko aukera emanen digun leku segurtatua bermatzeko.\nUdal taldeak, antolatzaileekin batera, atsegin handiz aurkezten dizkizue hiru arrats une eder, hetsialdi honetan entretenigarrien falta bizitu duten biztanleekin partekatzeko.\nFestibalaren Off zatia, par taide ditugun jatetxe eta kafeetxeetan egin ohi den zatia, bazter utzi beharrean gara. Bai haiek eta baita festibalaren lauzkariek bizi dituzten arazoak ezagutzen ditugunez, iaz bezala nahi ditugu ezagutzera eman, baina horren ordainean deus eskatu gabe.\nFestibal on-ona ukan dezazuela!\nJean Marie Ecay, Zuzendari artistikoa\nFestibalaren zuzendaria naizen bezainbatean eta, batez ere, musikari gisa, atsegin handia zait eta arras pozgarri, artistei\ntaulagainera igotzeko aukera proposatu ahal izatea behingoz. Haietako gehienentzat berriz hasteko garaia izanen da, lau\nhilabete luzez kontzerturik gabe izan ondoren. Ezin finituzko denbora gertatu zaie hori! Gure musikari lanbidea, dirutik\nharatago eta beste ezer baino lehen, gure artea adierazteko baitezpadako behar bat, hautu bat zaigu. Haientzat, gu guztiontzat\nbezala, garrantzizkoa da jardunari pixkanaka berriz ekitea. Halatan, bada, artista ororen izenean eskerrak eman nahi\ndizkiet elkartekideei eta urririkako laguntzaile orori, gogor aritu beharko baitira lanean egoerak ezartzen dituen osasun betebehar\nguztiak betetzeko. Festibala egin dadin ahalegindu diren hautetsi guztiei ere nahi dizkiet eskerrak eman; kontsolamendu zerbait\nekarriko die festibal horrek euskal ikusleei edota gurean aldi baterako direnei. Aurreikusiak genituen nazioarteko artistak, hala nola Mike Stern, heldu den ur terako ditugu utzi. Aurtengo aldi hau Frantziako gitarrajole on-onak ezagutzeko aukera izanen zaigu eta bozkario handiz aurkezten dizkizuet!


About: dbpedia-eu:Alfontso_I.a_Nafarroakoa Goto Sponge NotDistinct Permalink\nAlfontso I.a Borrokalaria (1073 – Poleñino, 1134ko irailaren 7a), Aragoi eta Iruñeko erregea izan zen (1104 - 1134). Aita Antso Ramirez (Aragoi eta Iruñeko erregea 1063 eta 1094 artean) eta ama Felizia Roucykoa zituen. Tronua lortu zuen Petri I.a sasianaia hil zenean. Musulmanen aurkako borrokan nabarmendu zen, Zaragoza konkistatu eta gero bere erresuma bikoiztuz. Urraka Gaztelakoarekin ezkondu baitzen, aldi batean Gaztelako Erresuma gobernatu zuen. Hori zela eta 1109 eta 1114 artean «Gaztela, Toledo, Aragoi, Iruñea, Sobrarbe eta Ribagortzako errege eta enperadore» titulua aldarrikatu zuen, nobleteriaren beraren aurkako jarrerak ezkontza baliogabetu zuen arte. Bere garaipenek sona handia eman zioten Erdi Aroan zehar eta XIV. mendeko San Juan de la Peñako kronikak honela zioen nafar-aragoie\nAlfontso I.a Borrokalaria (1073 – Poleñino, 1134ko irailaren 7a), Aragoi eta Iruñeko erregea izan zen (1104 - 1134). Aita Antso Ramirez (Aragoi eta Iruñeko erregea 1063 eta 1094 artean) eta ama Felizia Roucykoa zituen. Tronua lortu zuen Petri I.a sasianaia hil zenean. Musulmanen aurkako borrokan nabarmendu zen, Zaragoza konkistatu eta gero bere erresuma bikoiztuz. Urraka Gaztelakoarekin ezkondu baitzen, aldi batean Gaztelako Erresuma gobernatu zuen. Hori zela eta 1109 eta 1114 artean «Gaztela, Toledo, Aragoi, Iruñea, Sobrarbe eta Ribagortzako errege eta enperadore» titulua aldarrikatu zuen, nobleteriaren beraren aurkako jarrerak ezkontza baliogabetu zuen arte. Bere garaipenek sona handia eman zioten Erdi Aroan zehar eta XIV. mendeko San Juan de la Peñako kronikak honela zioen nafar-aragoieraz: «clamabanlo don Alfonso batallador porque en Espayna non ovo tan buen caballero que veynte nueve batallas venció», hau da, «On Alfontso Borrokalaria deitzen zioten Espainian hogeita bederatzi gudu irabazi zituen beste zaldizko hoberenik ez zegoelako». Bere kanpainetan Kordoba, Granada eta Valentziako ateetan izan zen eta, besteak beste, Valtierra, Cutanda edo Cullerako guduetan, musulmanak mendean hartu zituen. Hiltzean bere bizitzaren pasadizorik eztabaidatuenetariko bat jazo zen: erresuma militar ordenen artean banatu zuen. Hau nobleek ez zuten onartzen eta erresuma bitan zatitu zuten, Ramiro II.a «Monjea»k Aragoiko Erresuma eta Gartzia Ramirez «Berrezarlea»k Iruñeko Erresuma jarauntsi zituzten.\nAlfonso I de Aragón por Pradilla .jpg


Apirilaren 6ko jardunaldia\nAsteburu honetan saskibaloiko zein eskubaloiko azken jardunaldiak jokatuko dira.\nOndorengo loturan aurkituko dituzue partiduen ordutegiak, autousaren ordutegiak eta baita guraso arduradunak nortzuk diren ere.\n1) Benjaminak (LH3-LH4): Saskibaloiko 5. jardunaldia\n2) Alebinak (LH5-LH6): Eskubaloiko 5. jardunaldia\n3) Autobusaren ordutegia eta guraso arduradunak\nPublicado por kirolak en 9:16 No hay comentarios:\nMartxoaren 30eko jardunaldia\nAsteburu honetan eskubaloiko zein saskibaloiko 4. jardunaldiak jokatuko dira. Benjaminek (LH3-LH4) saskibaloian jokatuko dute eta alebinek (LH5-LH6) eskubaloian.\nOndorengo loturan aurkituko dituzue partiduen ordutegiak, autobusaren ordutegia eta guraso arduradunak nortzuk diren.\n1) Benjaminen (LH3-LH4) saskibaloiko 4. jardunaldia\n2) Alebinen (LH5-LH6) eskubaloiko 4. jardunaldia\nPublicado por kirolak en 8:26 No hay comentarios:\nMartxoaren 23ko jardunaldia\nAsteburu honetan ikasturte honetako plaieroetako azken jardunaldia jokatuko da. Jardunaldi berezia izango da Zarauzko Kirol Elkartearen 75. urteurrena ospatuko baita. hori dela eta egun berean ahalik eta partidu gehien jokatzearen errekorra jarri nahi da.\nJakitun gara haur asko Txurrumuskirekin asteburu pasa doazela baina justu bada ere talde gehienak osatzeko gai gara. Gerta daiteke kasuren batean (4. mailako mutiletan) haur boluntarioak eskatzea bigarren partidu bat jokatzeko. Autobusean komentatuko dizuet.\n1) Partiduen ordutegiak\n2) Autobusaren ordutegia eta guraso arduradunak\nAzkenik aldaketa txiki batzuen berri eman nahi dizuet.\nJardunaldi berezia dela eta, 3. eta 4. mailako taldeak MUNOAN jaso beharko dituzte porteriak, eta baita bertan utzi ere.\n5. eta 6. mailakoak aldiz, ARGIÑANO azpian jasoko dituzte porteriak. Hori dela eta talde hauek Zarauzko 1. autobus geltokian gertauko dira.\nPublicado por kirolak en 9:01 No hay comentarios:\nMartxoaren 16ko jardunaldia\nAsteburu honetan LH5 eta LH6 mailako ikasleek eskubaloiko 3. jardunaldia jokatuko dute. Benjaminek (LH3-LH4) aldiz, saskibaloiko 3. jardunaldia.\nOndorengo loturetan aurkituko dituzue partiduen ordutegiak, autobusaren ordutegia eta guraso arduradunak nortzuk diren.\n1) Benjaminen (LH3-LH4) saskibaloiko 3. jardunaldia.\n2) Alebinen (LH5-LH6) eskubaloiko 3. jardunaldia.\nORIOKO 51, ORIOKO 53 eta ORIOKO 67 taldeen partiduak atzeratu egin behar izan dira. Beraz esango zaizue noiz jokatuko diren partidu horiek!\nPublicado por kirolak en 1:37 No hay comentarios:\nMartxoaren 9ko jardunaldia\nAsteburu honetan plaieroetako 4. jardunaldia jokatuko da. Ondorengo loturan aurkituko dituzue partiduen ordutegiak, autobusaren ordutegia eta baita guraso arduradunak nortzuk diren ere.\nMesedez, errespetatu dagokizuen ordutegia, eta ziurtatu ordutegia bakoitzean talde egokiak daudela.\n1) Plaieroetako 4. jardunaldia\nPublicado por kirolak en 5:15 No hay comentarios:\nOtsailaren 23ko jardunaldia\nAsteburu honetan plaieroetako jardunaldi berri bat jokatuko da. Oraingoan ere alebinek (LH5-LH6) heuren ateak Munoan jaso eta utzi beharko dituzte. Benjaminek (LH3-LH4) aldiz, betiko tokian jaso eta utzi beharko dituzte.\nDena den, autobusaren erraztasunerako geldialdi guztiak Gurutze Gorrian egingo dira, beti bezela.\nOndorengo loturetan aurkituko dituzue partiduen ordutegiak, autobusaren ordutegiak eta guraso arduradunak nortzuk diren.\n1) Hondartzako futboleko 3.jardunaldia.\n2) Autobusaren ordutegia eta guraso arduradunak.\nBestalde LH5 eta LH6koentzat oharra: Eskubaloiko finalerdiak eta finalak apirilaren 12 eta 14an jokatuko dira hurrenez hurren. Beraz hasierako egutegian agertzen ez bada ere, gerta liteke bertan partiduren bat jokatu beharra izatea.\nPublicado por kirolak en 8:16 No hay comentarios:\nOtsailaren 16ko jardunaldia\nAsteburu honetan benjaminek (LH3-LH4) saskibaloiko 2. jardunaldia jokatuko dute eta alebinek (LH5-LH6), eskubaloiko bigarrena.\n1) Benjaminen (LH3-LH4) saskibaloiko 2. jardunaldia\n2) Alebinen (LH5-LH6) eskubaloiko 2. jardunaldia\n3) Autobusaren ordutegia eta guraso arduradunak.\nPublicado por kirolak en 8:14 No hay comentarios:


Fisioterapeuta ofizioz, oro har osasunarekin lotutako gai guztiekiko agertzen du jakin-mina Oier Gorosabel Larrañagak. Higieneaz hitz egiteko bildu gara oraingoan berarekin. Garbitasunaren testuinguru kultural eta historikoa azaltzeko, atzera egin du denboran, greziar eta erromatarren garaiko bainu-etxeetatik hasi eta gaur egungo “hipergarbitasunaz” mintzatzera heltzeko: “Egungo garbitasun eredua XIX. mendetik dator, Europan osasun arloan eman zen iraultzatik, hain zuzen. Izurriteei aurre egiteko higiene publikoa bultzatu zen eta osasun maila izugarri igo zen”. Iraultza horrek gaur normalak diren ur korrontea, komunak, antiseptikoak eta zabor-bilketa lortu zituen, besteak beste. Hala ere, azken urteetan gero eta gehiago garbitzen gara eta horrek osasunari kalte egin diezaioke, hainbat adituren hitzetan. Hortxe paradoxa.\nGarbia eta zikina kontzeptuak erlatiboak dira, beraz: “Erromatarren garaian ez zen xaboirik erabiltzen. Azala olio eta hondarrez eginiko nahastearekin igurtzen zuten eta ondoren strigilis izeneko igitai antzeko batekin kendu. Egun, zikintzat hartuko genuke hori”, dio Gorosabelek. 1850. urte inguruan, gaixotzean edo ezkondu aurretik soilik bainatzea zen ohitura. 1900 aldera urtean behin egiten zuten europarrek, “baita aberatsek ere”. Eta urrutira joan gabe, 1980ko hamarkadan normalena astean behin dutxatzea zen. Gaur, ordea, egunero behin edo gehiagotan egitea da ohikoena.\nXaboia da kaltegarriena\n“Xaboiak gure amonaren bizimodua irauli zuen. Euskal Herrian 1900. urte inguruan azaldu zen eta lixibaren ordezkoa izan zen. Diru pixka bat zuenak xaboia erosten zuen eta garbitoki modernoetara joaten zen arropa garbitzera”. Azalpen horri tiraka, Gorosabelek esan digu xaboia ez dugula neurrian erabiltzen. Egunero dutxatzeak ez, egunero xaboia erabiltzeak ekar ditzake arazo nagusienak; azala babesik gabe utzi eta zenbait gaixotasuni ateak zabaltzea, esaterako.\nBereziki bi arazo sor ditzake horrek. Batetik, immunitateari eragin diezioke; epidermisaren kanpoko geruza eta izerdia gehiegitan kentzeak bakterien ugalketa ekarriko du, eta errazago sartuko dira gorputz barrura. Tenperatura aldaketen aurrean gorputza egokitzea zailagoa izan daiteke, gainera.\nBestetik, estetikarekin lotutakoak ditugu; azalari babesa kentzearekin batera hark ura galdu eta lehortu egingo da. Eta horrek alergiak edo narritadurak sor ditzake, uzkian adibidez, kroniko bihurtzeraino. Egunero garbitzearen inguruan mintzo, Gorosabelek esan digu azalari ez badiogu uzten “eraso” horien kalteez erabat osatzen, “zauria zauriaren gainean” egingo dugula.\nGakoa nork bere beharrak aztertu eta neurriak hartzea litzateke; maiztasuna eta erabiliko diren produktuak kontuan hartzea, alegia. Lanagatik edo dena delakoagatik egunero dutxa hartu behar duenak xaboi leunagoak balia ditzake, eta sarri dutxatzen ez den pertsonak xaboi puruak. Gorputzeko atal guztiak ez direla berdinak gogorarazi digu Gorosabelek. Besapeek, hankarteak edota oinek usain sendoagoa dute eta garbitzeko premia handiagoa da aurpegiaren edo besoen kasuan baino. Dena den, ez garela itsutu behar dio: “Gorputzaren usaina ez dago modan eta ezabatzen saiatzen gara. Inoiz garbitzen ez den pertsona bat zikina iruditu dakiguke baina ez da horregatik gaixotuko”.


Nafar produktuekin osatutako saskiak, euskera puzteko - Kronika\nNafar produktuekin osatutako saskiak, euskera puzteko\nAsteazkenera arte eskatu daitezke saskiak, 50 eurotan, online edo aurrez aurre.\nBosgarren urtea da Errigoraren Nafar hegaoldeko uzta euskarari puzka kanpaina martxan jartzen dela, eta aurtengo saskiak eskatzeko epea irekita dago, azaroaren 14ra arte. «800.000 euro bideratu dira dagoeneko zonalde zigortuko ikastolak eta AEK indartzera», azaldu dute Errigoratik.\nBi saski mota, aukeran\nBildutako diru hori, Nafarroako erriberako produktu ekologikoekin osatutako saskiak salduta lortzen da. Zati bat (%75) produktu horien ekoizleei bideratzen zaie, eta bestea (%25), Nafarroako gune ez euskaldun bezala sailkatutakoetan euskera sustatzera.\nLaguntzeko modurik onena, beraz, saskiak eskatzea da. Aurten ere bi saski mota daude aukeran.\nBatetik, beltza: oliba-olio birjina estra, ozpin ekologikoa, mahats-zuku ekologikoa, alkatxofa bihotzak, piper txorizero mamia, potxak, ardo beltz ekologikoa, esparrago txuriak, borraja ekologikoa, pikillo piper osoak, almendrak, melokotoia almibarretan eta tomate frijitua.\nBestetik, saski txuria: pikillo saltsa, pasta ekologikoa, pikillo piper osoak, alkatxofak, esparrago txuriak, ardo beltz ekologikoa, esparrago krema, piperrada, ozpin ekologikoa, arroza, teilak, ardo eta kanela pastak eta txokolatezko cookieak.\nEskaerak online eta aurrez aurre\nSaski bakoitzak 50 euro balio ditu, eta asteazkenera arte eskatu daitezke, interneten www.errigora.eus webgunean, edo aurrez aurre, Hernaniren kasuan, AEKn, Langile ikastolako Laubidieta eraikinean, Lurreko Ekodendan edo Karabeleko Ekonekazaritza Etxaldean.


Kalean bizitzea | Consumer\nEspainian 30.000 pertsona inguruk ez dute bizitzeko etxerik, eta gero eta emakume eta gazte gehiago daude egoera horretan.\nEz da erraza horiek kontabilizatzea, baina etxerik gabeko pertsonekin lan egiten duten elkarteek diote Espainian 30.000 inguru daudela egoera horretan, eta hiru milioi inguru Europan. Kalera iristeko arrazoiak askotarikoak dira: bikotea galtzea, lana, gizarte-babeseko sistemaren urritasunak eta porrotaren autopertzepzioa. Kalean bizi denak sentitzen du gizarteko gainerakoek egoera honen errua dela, egoera gogaikarria dela eta bere eskubideak aldarrikatzea saihesten duela. Gehienak (%82,7) 45 urtetik beherako gizonak dira, lehenago familia batean bizi direnak eta lanik ez dutenak. Hala ere, GKEek ohartarazi dute gero eta emakume eta gazte gehiago daudela kalean bizitzera behartuta. Enplegu egonkorrik eta kalitaterik eza eta etxebizitzaren garestitasuna dira egoera horren sorburua.\negoera Espainia etxebizitza hogar-eu kalea


Britainiar adituek 'oin beltza' deitzen dioten landareen gaixotasuna eragiten duen genea aurkitu dute | Consumer\nBritainiar adituek 'oin beltza' deitzen dioten landareen gaixotasuna eragiten duen genea aurkitu dute\nGaitz honek barazkiei eragiten die, hala nola azenarioei, tomateei, tipulei eta patatei.\narabera: Asteartea, 2007ko azaroaren 13a\nCambridgeko Unibertsitateko (Erresuma Batua) ikertzaileek bakterioan gene bat aurkitu dute. Gene horrek "oin beltza" izeneko landareen gaixotasuna eragiten du, eta gaitza sendatzen lagundu dezake. Hura ‘Erwinia carotovora’ bakterioan desaktibatzen denean, izugarri inhibitzen da landareari kalte egiteko gaitasuna.\nBakterio horrek hainbat barazkiri eragiten die, besteak beste, azenarioei, tomateei, tipulei eta patatei. Azken kasu horretan, “oin beltza” bereziki kaltegarria da ikuspuntu ekonomikotik. ‘Erwinia carotovora’ entzimak organismo anfitrioiaren zelula-paretak desegiten ditu. Horma horiek, degradatuta daudenez, elikagaiak ematen dizkiote bakterioari. Aurkitutako geneak lagundu egiten dio bakterioari jaki gutxi noiz diren jakiten. Desaktibatzen denean, jada ezin du entzimarik esportatu zelula-paretak desegiteko.\n«Orain gehiago dakigunez nola egiten duen ‘Erwinia carotovora’ landarea usteltzeko, beste jainko batzuk aurkitu ahal izango ditugu, agian berriak, gero ustelduraren aurkako agenteak sortzeko», dio Martin Welsh-ek, ikerketaren arduradunak.\nBestalde, Mike Storey doktoreak, British Potato Councileko ikerketa- eta garapen-zuzendariak, uste du Cambridgeko Unibertsitateko aurkikuntzak «garrantzitsuak direla, konponbide berriak eskain baititzakete patatak biltegiratzeko eta gaixotasuna kontrolatzeko».\nbakterio erwinia karotobora gaixotasun paredes-eu pie negro-eu


SMILE TRAIN INDIA ETA NATIONAL HEART INSTITUTE GOBERNUZ KANPOKO ERAKUNDEAK NUTRIZIO PROGRAMA ABIARAZI DUTE NEW DELHIN | OSASUNA - OSASUNA\nNagusia Osasuna Smile Train India gobernuz kanpoko erakundeak eta National Heart Institute-k New Delhi-n ezpain zakatua eta ahosabaia duten haurrentzako elikadura programa abian jarri dute\nOspatuPoshanMaah hilabete osoko sentsibilizazio eta dibulgazio kanpainarekin NewDelhi , Delhi, India (NewsView) NGOSmile Train , munduko zirrikituak zaintzeko erakunde handiena eta bere bazkide ospitaleko National Heart Institute NewDelhi-n Elikadura Programa abiarazi dute bereziki aho-ahoa eta ahosabaia jaiotako haurrentzat.\nEzpainak eta ahosabaia zirrikituak dituzten haurrek desnutrizioa izateko arriskua handiagoa dute batez ere bizitzako lehen hilabeteetan, ezpainean eta / edo ahosabaian hutsunea dutelako, elikatzeko zailtasunak dituztelako eta esnea / janaria sudurretik isuri baitaitezke.\nElikadura eta orientazio egoki batek ziurtatu dezake ezpain zirrikituarekin eta ahosabaian jaiotako haurrek bizirauteko haurtzaroa izateko aukera hobea izatea, behar bezala elikatuta egotea eta tratamendu kirurgiko segurua jasotzeko adina osasuntsu egotea.\nAbian jarri berri den Nutrizio Programa National Heart Institute-n ezpainak eta ahosabaia lehertuta haurra nola elikatu eta zaintzeko aholkuak emango dizkie amei, kaltetutako haurren zirrikitu nutrizional espezializatuak babesten dituzten bitartean. Smile Train-en Nutrizio Programa elikadurarako eta elikadurarako 3 laguntza maila ditu: • Ama eta familientzako elikadura aholkularitza, bularra ematearen babes-onurak barne. • Arrailak dituzten gaixoentzako elikadura ebaluazioa. • Kirurgia ebakuntza egin aurretik eta ondoren elikadura laguntza. Oraingoan, Sheila Koyyana , Programa Zuzendaria, Irribarre Trena India esan zuen, Smile Train-ek uste du zirrikitu batekin jaiotako haurtxo guztiek hazteko eta hazteko aukera izan behar dutela, beren zirrikituarekin lotutako elikatze-erronkek atzera egin gabe. Ziur gaude Irribarre Trena dela Elikadura Programa haurrak osasuntsu izaten lagunduko du eta Smile Train-ek onartzen duen doako kirurgia aprobetxatuko du Bihotz Institutu Nazionalean. Gure bihotzeko taldea National Heart Institute-n guztiz hornituta dago jaiotzetik tratamendua amaitu arte zirrikituak dituzten haurrei laguntzeko. Ezpain zirrikitua eta ahosabaiarekin jaiotako haurren amak gure ospitalera etortzea eta doako zerbitzua eskaintzea eskatzen diegu, haurrek une egokian elikadura-arreta jaso dezaten eta desnutriziorik izan ez dezaten ', esan du Karoon doktoreak. Agrawal, Proiektuaren Zuzendaria, Heart Institute Nazionala.\nGobernuz Kanpoko Erakundeak hilabete osoko Cleft Nutrition Awareness and Outreach kanpaina egiten ari da herrialde osoan zehar, iraila ospatzeko PoShanMaah gurasoekin eta komunitate medikoekin arreta jarri eta heztea, zirrikituekin jaiotako haurren elikadura eta nutrizio behar bereziei buruz.\nArrailak dituzten haurrak elikatu eta artatu eta doako zirrikituaren ebakuntza nola egin jakiteko, deitu Smile Train gobernuko Giltzurrunentzako Laguntza Linea Nazionalera - 1800 103 8301.\nyuri on ice filma estreinatzeko data 2020\nIrribarre trenari buruz Smile Train-ek tokiko mediku profesionalei trebakuntza, finantzaketa eta baliabideak eskaintzen dizkie mundu osoko haurrentzako doako zirrikitu kirurgikoa eta arreta osoko arreta eskaintzeko. Irtenbide iraunkorra eta eskala tratatzeko osasun eredu globala aurreratzen dugu, haurren bizitza izugarri hobetuz, jan, arnastu, hitz egin eta, azkenean, aurrera egiteko gaitasuna barne.\nSmile Train-en Indiaren ikuspegi jasangarriari buruz gehiago jakiteko, bisitatu smiletrainindia.org.\nEnergia Eta Erauzketak Hirigintza Teknologia Hezkuntza Kirolak Artea Eta Kultura Soziala / Generoa Nekazaritza-Basogintza Garbitu Zuzenbidea Eta Gobernantza\nlangris hirusta beltza\nzenbat atal ditu haikyuu 4. denboraldiak\n138 titanaren aurkako erasoa


Sare: «Presoen auzian urrats berriak bilatzeko momentu garrantzitsuan gaude» | Haria | IRRATIA\nSare: «Presoen auzian urrats berriak bilatzeko momentu garrantzitsuan gaude»\nSarek eta Bakearen Artisauek deituta euskal presoen eskubideen aldeko manifestazioak egingo dira bihar Bilbo eta Baionan. Sareko Inaxio Oiartzabalekin izan gara.\nInaxio Oiartzabaleta Joseba Azkarraga, Sareko kideak. (Endika PORTILLO/FOKU)\nSarek uste du euskal presoei aplikatzen zaien salbuespenezko espetxe politikan aldaketak egiteko aukerak egon badaudela. Oiartzabalen hitzetan, «askotan hitz egin da momentu garrantzitsuez edo klabeez baina guretzat biharko deialdiak berebiziko garrantzia du. Gure buruari galdetzen diogu orain ez bada noiz izango den presoen gaiari konponbide integral bat emango zaion unea». Madrili eta Parisi begira ikusten ditu aukerak Sarek. «uste dugu momentu honetan Madrilen osatu berri den gobernuarekin eta Frantzian eman diren pausoekin urrats gehiago bilatzeko oso momentu garrantzitsuan gaudela».\nEuskal Herrian zabala da espetxe politikaren aldaketa eskatzen duen gehiengoa. Oiartzabalen nabarmendu du azken urteetan eraikitako kontsentsuak «irudikatzeko garaia» dela honakoa. Bide horretan, «jendarte osoa aktibo eta elkarrekin mantendu» behar dela gaineratu du.\n«Orain presoak» lelopean Baionako manifestazioa 15.00tan abiatuko da Lauga Aretotik eta 17.30ean hasiko da Bilboko manifestazioa La Casilla paretik. Bzikaiko hiriburuan Bego Atxa eta Joseba Azkarraga Sareko kideez gain, pankartan izango direnak honakoak dira: Arantxa Aldezabal, Mikel Casado, Olatz Iglesias, Javier Sadaba, Asun Lasa, Rosa Rodero, Csar Martinez, Etxerateko ordezkari bat eta Irati Agorria. Bilbon, Asun Lasak eta Rosa Roderok irakurriko dute manifestazio amaierako mezua, GALek hil zuen lehenaren anaia, ETAk bigarrenaren senarra.


2018 Urtarrilak 09\nUrtarrileko alean Karlos Argiñanorekin mintzatu dira AIZU!-ko lagunak. Sukaldaria hainbat gauzagatik da ezaguna: Argiñano jatetxe-ostatua; Aiala sukaldaritza eskola; K5 eta K Pilota txakolinak; Bainet enpresa, besteak beste sukaldaritza liburuak argitaratu eta telebistako eguneroko saioa egiteko; Asegarce pilota enpresa... Virginia Imaz ere elkarrizketatu dute. Eskarmentu handiko pailazo eta aktorea da Imaz. Ipuin kontalaria, gidoilaria, trebatzailea, agertokiko zuzendaria eta idazlea ere bada. Oihulari Klown antzerki taldearen sortzaile eta kide, Cirque du Soleil-en aritu zen lehen euskalduna dugu. Feminismoaren bidetik eta umorea baliatuz, berdintasunaren alorra landu izan du bere jardunean. Berdintasunaren aldeko sentsibilizazio lana eta pailazoen lanbidea duindu izana aitortu berri dio Emakundek, 2017ko Berdintasun Saria emanda.\nErreportaje hauek jorratu dituzte: Portugaleteko Merkatua, Orue: emakumeen kartzela azaleratzen, Kontzejuak, ispiluaren aurrean , Luis Ortiz Alfau: frankismoaren esklabo baten indarra.\nBestalde, Ika-mika atalean, Orozkoko AEK-ko ikasleak dauzkagu iritzi-emaile.\nHau guztia eta gehiago... AIZU! aldizkarian.


Deustuko Unibertsitatea espainiar unibertsitaterik onenen artean dago, Fundación Conocimiento y Desarrollo ranking-ak gaur goizean argitara eman duenez. Fundación Conocimiento y Desarrollo-ren rankinga unibertsitate espainiarren rankingik handiena da eta 76 unibertsitateren, 25 jakintza esparruren eta 2925 titulazioren emaitzak eskaintzen ditu.\n2020ko edizio honetan, Deustuko Unibertsitateak goi errendimenduko 22 adierazle jaso ditu; iaz 18 lortu zituen eta 2014an 11 bakarrik. Deustuk irakas-ikaskuntzan lortu ditu emaitzarik onenak -goi errendimenduko 9 adierazletatik 7-, nazioarteko orientazioan –goi errendimenduko 7 adierazletatik 5- eta eskualde garapenari egiten dion ekarpenean –goi errendimenduko 4 adierazletatik 3-.\nZuzenbidearen jakintza esparruan lehenengoz izan da ebaluatua. Azpimarratzekoa da jakintza arlo horretako irakas-ikaskuntzan, Espainiako unibertsitateetan, 5 onenen artean kokatzen baita, goi errendimenduko 13 adierazletatik 9 lortuta.\nJosé María Guibert errektoreak poza adierazi du, emaitzek, bere hitzetan, “unibertsitate egitasmoaren eta prestakuntza ereduaren bikaintasuna berresten baitute. Bizi dugun salbuespeneko egoera honetan proiektu eta eredu sendoa eta moldaerraza gertatzen ari da. 48 ordutan, Deustuk erakutsi zuen prestatuta zegoela eta prestakuntza urrutiko eredura moldatu zuen. Eredu horretan eskaini da aurreikusita zegoen irakaskuntzaren % 100 eta gogobetetasun maila altuekin. Deustu COVID-19 gaixotasunari lotutako 41 ikerketa proiektutan ari da lideratzen edo laguntzen”, errektoreak erantsi zuenez. Bukatzeko, adierazi zuen berriro ere frogatu dela zerbitzua eta konpromisoa lema bat baino askoz gehiago direla, Euskadiren eta mundu bidezkoago, humanoago eta jasangarriago baten aldeko proiektu baten oinarriak direla.


Osasun larrialdia ezartzea aztertuko du Jaurlaritzak ZIUetako egoerak okerrera egiten badu - Debagoiena - Goiena.eus\nOsasun larrialdia ezartzea aztertuko du Jaurlaritzak ZIUetako egoerak okerrera egiten badu\nMirari Altube 2021-11-23 18:18\nPandemiaren bilakaerak okerrera egiten jarraitzen duela adierazi du Gotzone Sagardui Osasun sailburuak, eta hori geldiarazteko osasun larrialdia berriro ezartzea aztertuko du Jaurlaritzak, ZIUetako kutsatu kopurua 50era iristen bada. Era berean, eskatu du COVID ziurtagiri digitala ezartzeko lege bat eta maskara derrigorrezkoa izatea kalean.\n"Ez goaz ondo", adierazi du Sagarduik Gobernu Kontseiluaren ostean egindako agerraldian eta gorazko joera konfirmatu egin dela azaldu: "Gora kutsatze datuetan; gora intzidentzia-metatuan; gora ospitaleratzeetan; eta gora ZIUetako ohe-okupazioetan". Gaurko datuak ere eman ditu: ospitaleetan, plantan, 176 gaixo daude –joan den astean baino 62 gehiago– eta ZIUetan, 31 –joan den astean baino bat gehiago–. Hala, funtsezkoa dela bilakaera geldiaraztea gaineratu du.\nOsasun larrialdia berrezarri\nEusko Jaurlaritzak osasun larrialdia dekretatzea aztertuko du, ZIUen dauden gaixoak 50 baino gehiago badira, eta horri gehitzen bazaio gainerako adierazleen joera negatiboa. Prebentzio neurri zorrotzagoak hartu ahal izango lituzke horrela. Ildo horretatik, dei egin die erakundeei, eragileei eta norbanakoei ekitaldiak edo jarduerak antolatzen dituztenean arauak betetzeko eta betearazteko, "guztion zeregina delako".\nBihar, eguaztena, elkartuko da Lurralde Arteko Kontseilua eta han honako eskaerak egingo ditu Osasun sailburuak: kanpoaldean maskara derrigorrezkoa izatea; COVID ziurtagiriaren erabilera arautzea ekitaldi eta establezimendu zehatzetan; txertoaren hirugarren dosia emateko prozesua aurreratzea; eta umeen txertoa bizkortzeko mekanismo guztiak erabiltzea.